سێ شت هه یه وه ره فێربه ....\nموضوع: سێ شت هه یه وه ره فێربه .... الأربعاء 06 أكتوبر 2010, 5:25 pm\nبسم الله الرحمان الرحيم به‌رێزان راسته له ناونيشانه‌كه ئاماژه به سێ شت كراوه به‌لام بابزانين سێ شت له فه‌رموده‌و قسه‌ی خه‌ليفه‌كان و زاناودانايانی ئيسلام بزانين فه‌رموون:\nپێغه‌مبه‌ر صلی الله عليه وسلم ده‌فه‌رموێ سێ شت هه‌يه رزگاركارن: ترسان له خوا له نهێنی و له ئاشكرا - ئابوری كردن له هه‌ژاری و ده‌وله‌مه‌ندی - دادپه‌روه‌ری له خۆشی و ناخۆشی دا ، وه سێ شت هه‌ن توشی هه‌لاكه‌تت ده‌كه‌ن : ره‌زيلی يه‌كی توند - شوێن كه‌وتنی هه‌واو نه‌فس - كه‌يف به خۆ هاتن.\nئيمامی ئه‌بوبه‌كر ده‌فه‌رموێ : سێ شت هه‌يه به سێ شت چاره‌سه‌ر ناكرێ : ده‌وله‌مه‌ندی به خۆزگه‌و ته‌مه‌نا كردن - گه‌نجايه‌تی به قژ ره‌نگ كردن - له‌ش ساغی به داوو ده‌رمان .\nئيمامی عومه‌ر ده‌فه‌رموێ : خۆشه‌ويستی له شوێنی خۆ به‌كارهێنان به جوانی نيوه‌ی عه‌قله - جوانی پرسيار كردن نيوه‌ی زانسته - جوانی ژيان به‌رێوه‌بردن نيوه‌ی ژيانه .\nئيمامی عوسمان ده‌فه‌رموێ: كه‌سێك واز له دونيا بێنێ خوا خۆشی ده‌وێ - كه‌سێك واز له گوناهان بێنێ فريشته خۆشيان ده‌وێ - كه‌سێك قه‌ناعه‌تی هه‌بێ و چاوی له ده‌ستی خه‌لك نه‌بێ موسلمانان خۆشيان ده‌وێ .\nئيمامی عه‌لی ده‌فه‌رموێ : له نيعه‌تی دونيا ئه‌وه‌نده‌ت به‌سه كه موسلمان بی - له كار ئه‌وه‌نده‌ت به‌سه كه خواپه‌رست بی - له ئامۆژگاری ئه‌وه‌نده به‌سه كه مردن ئامۆژگاری بێت .\nحه‌سه‌نی به‌صری ده‌فه‌رموێ : كه‌سێك ره‌وشتی نه‌بێ زانستی نيه - كه‌سيك سه‌بری نه‌بێ دينی نيه - كه‌سێك خۆی نه‌پارێزێ له حه‌رام له خوا نزيك نيه .\nله‌سه‌ر زمانی يه‌كێك له پێغه‌مبه‌ران (والله اعلم) : ئه‌و كاته زانستی ئاينی سودی ده‌بێ ئه‌گه‌ر سێ شت بكه‌يت: دونيات خۆش نه‌وێت چونكه مالی ئيماندار نيه - دۆستايه‌تی شه‌يتان نه‌كه‌يت چونكه دۆستی ئيماندار نيه - ئازاری هيچ كه‌س مه‌ده چونكه ئازاردان پيشه‌ی ئيماندار نيه .\nحاته‌می ئه‌صه‌م : هه‌موو به‌يانيان شه‌يتان به من ئه‌لێ چی ده‌خۆی؟ چی له‌به‌رده‌كه‌يت؟ له كوێ ده‌ژی؟ منيش له‌وه‌لامدا ئه‌لێم : خۆراكم مردنه - به‌رگم كفنه - شوێنم قه‌بره .\nلوقمانی حه‌كيم : له‌شی ئاده‌ميزاد كراوه به‌سێ به‌ش : به‌شێكيان بۆ خوايه كه روحه‌كه‌يه‌تی - به‌شێكيان بۆ خۆيه‌تی كه كرده‌وه‌كه‌يه‌تی - به‌شێكيان بۆ كرم و زينده‌وه‌ره كه لاشه‌كه‌يه‌تی .\nئيبن عباس : گه‌وره‌ترين رۆژ رۆژی هه‌ينی يه - گه‌وره‌ترين مانگ مانگی ره‌مه‌زانه - گه‌وره‌ترين كرده‌وه كردنی پێنج نوێژه‌كانه له كاتی خۆی .\nوهيوادارم به دلتان بێ وسودی هه‌بێ بۆ هه‌مولايه‌ك\nموضوع: رد: سێ شت هه یه وه ره فێربه .... الخميس 07 أكتوبر 2010, 4:12 am\nدةس خوش كاكه شميران خودا جزات داتةوه\nموضوع: رد: سێ شت هه یه وه ره فێربه .... الخميس 07 أكتوبر 2010, 5:25 pm\nزۆر سوپاس بوپه‌یامه‌كه‌ت خۆش حالم\nموضوع: رد: سێ شت هه یه وه ره فێربه .... الإثنين 25 أكتوبر 2010, 4:46 pm\nده ست خوش زور جوانه\nموضوع: رد: سێ شت هه یه وه ره فێربه .... الثلاثاء 26 أكتوبر 2010, 12:21 pm


مردنی عەبدۆڵا ئۆجالان لەگرتووخان؛ راست یا درۆ؟ - دیدبان حقوق بشر کردستان ایران\nکوردە لایەنگرەکانی پەکەکە تووڕەن. خەریکی داڕشتنی بەرنامەن بۆ خۆپیشاندانی گشتی بە مەبەستی وەرگرتنی زانیاری لەمەڕ سەرکردە گیراوەکان پەکەکە. کوردەکان پێشتریش لەزیاتر لە دوازە شاری ئەورووپی وەک ستکهۆلم، پاریس، درسدن، فرانکفۆرت، لاهە، بەهەڵکردنی ئاڵای زەرد لەگەڵ وێنەی ئۆجالان و وتنەوەی دروشم، خوازیاری ئازادی ناوبراو بوون و رژاونەتە سەر شەقامەکان. هەروەها خۆپیشاندانیان لەیۆنان، قبرێس، باکوری رۆژهەڵاتی سوریا و کەنەدا بەڕێوە برد.\nلێدوانەکان لەمەڕ ئیدعای مردنی ئۆجالان\nلەرۆژی چواردەی ئادارەوە، بانگەشەیەک لەمەڕ مردنی عەبدۆڵا ئۆجالان لەدوورگەی ئمرالی واتە لەو شوێنی گیراوە لەتورکیا لەساڵی 1999 لەئەنتەرنێت بڵاو کرایەوە. بەدوای ئەم بانگەشە، نووسینگەی مافزانی ئەسرین، نووسینگەی پارێزەرەکانی ئۆجالان لەکاتی دادگایی کردنەوە، بەیانییەیەکیان دەرکرد و وتیان کە ئەون لە27ی ئاڤرێلی 2020ەوە نەیانتوانیەوە پەیوەندی بە پارێزەرەکەیانەوە بکەن. هەروەها، لەم بەیانییەدا هەتووە کە بۆ پەیوەندی گرتنی دەستبەجێ سەردانی نووسینگەی دادوەری گشتی و شۆڕشی بورسایان کردوەو.\nکەجەدەکەی ئەورووپا کە باڵێکی رێکخستنی کوردانە لەئەورووپا کەمپەینێکی دەستبەجێی دەستپێکردووە و خوازیاری هەنگاوی دەستبەجێی بۆ ئازادی عەبدۆڵا ئۆجالان بووە، کە ئەنجامەکەی ناڕزایەتی شەوی رابردوو لەهەموو ئەورووپا بوو. لەبەیانییەکەدا هاتووە: رەت کردنەوەی دادوەری گشتی بورسا قەد جیگای بڕوا نییە. هەم بۆ کۆتایی هێنان بە دەنگۆەکان و باسەکان و هەمیش بەمەبەستی دەرخستنی راستی، دەبێت خێرا لەگەڵ عەبدۆڵا ئۆجالان و سێ گیراوی دیکە واتە وەیسی ئاکتاش، عۆمەر خەیری کونار و حامیلی یڵدرم پەیوەندی بکرێت. تا کاتێک ئەمە روو نەدات خەڵکی کورد شەقامەکان چۆڵ ناکات.\nمحەمەد ئۆجالان برای سەرۆکی پەکەکەش لەدیمانەیەکدا لەگەڵ کەناڵی تەلەڤیزیۆنی سەر بە پەکەکە واتە ستێڕک تی ڤی وتی: ئێمە نیگەرانی تەندروستی ئۆجالانین. گەر شتێک روو بدات ئەوە دەوڵەتی تورک بەرپرسیارە.\nلەگرتووخانە کردنی ئۆجالان\nعەبدۆڵا ئۆجالان، پەکەکەی لەساڵی 1978، لەلووتکەی پێکدادانی راست و چەپەکان کە تۆختر ببوو لەگەڵ کودەتای 1980ی تورکیا دامەزراند. ناوبراو لە ژووئیەی 1979 هەڵات بۆ سوریا. و لەدەمیشق جێگیر بوو. لەساڵی 1982 هێزە نوێیەکانی ئۆجالان بە مەبەستی شۆڕشی چەکدارانە لەدژی تورکیا پەروەردەیان بینی. لەساڵی 1984 بەفەرمی گرووپی ملیشیای سەربازیان دامەزراند. پەروەردە لەچەند بنکەدا لەسوریا ئەنجام درا. هەر لەو خوڵەدا، چەندین گرووپ لە ئەندامانی پەکەکە دەستیان بە بینینی پەروەردە لەنێو رێکخستنی ئازادیخوازی فەلەستیندا کرد لەچۆمی بەقای لۆبنان کە لەژێر دەسەڵاتی سوریادا بوو. عەبدۆڵا ئۆجالان تا ساڵی 1998 لەسوریا مایەوە. لەگەڵ خراپتر بوونی دۆخەکە لەتورکیا بە هۆی زیادکردنی هێرشەکانی پەکەکە، دەوڵەتی تورکیا راشكاوانە هەڕەشەی لەسوریا کرد بە هۆی پاڵپشتی کردنی پەکەکەوە. لەئەنجامدا، دەوڵەتی سوریا ئۆجالانی ناچار کرد کە ئەو وڵاتە بەجێ بهێڵێ بەڵام رادەستی بەرپرسانی تورکیای نەکرد. ئەو لە15 سۆباتی 1999 لەکێنیا و لەئەنجامی ئۆپراسیۆنێکی هەواڵگری تورکیا (میت) و بەیارمەتی دەزگای هەواڵگری ئیسرائیل (مووساد) و سیا دەستگیر کرا.\nبۆرانێک لەگەڵ دەستگیری ئۆجالان دەستی پێکرد، کاتێ هێزەکانی ئاسایش تەقەیان لەخۆپیشاندەران دەکرد کە دەیانویست بڕۆنە نێو کنسۆلی ئیسرائیل لەبەرلین، سێ کەس کوژران. کوردانی دانیشتووی ئەڵمانیا هەڕەشەیان ڵێکرا کەر درێژە بدەن هەر هەموویان دەردەکرێن. لەهەنگاوێکدا کە وای پێدەچیت هەوڵێکی هاوئاهەنگ بوو بۆ گوشار خستنە سەر چەپەکانی ئەورووپا لەلایەن ئۆجالانەوە، لایەنگرانی پەکەکە ئەندامێکی پارتی سۆسیال دێمۆکراتی زال لەئەڵمانیایای لەنێو نووسینگەی پارتەکەی لەهامبورگ دەستگیر کرد. ئەوان هەروەها نووسینگەی پارتی سۆسیال دێمۆکراتیان لە ستکهۆلم و ڤیەن داگیر کرد. لەکۆپێنهاک، گرووپێکی دیکە هێرشیان کردە سەر شوێنی کمیسیۆنی ئەورووپا. لەمانگی سۆبات خۆپیشاندان لەهەموو ئەورووپا درێژەی هەبوو. لەراستیدا گەر سەلمێنرابا عەبدۆڵا ئۆجالان مردووە، مەتدسی ئەم رووداوانە زۆرتر دەبوو.\nلەدوائین گۆڕانکاریدا؛ دەنگۆی مردنی عەبدۆڵا ئۆجالان لەلایەن پارێزەری گشتی بورسا بەدرۆ خرایەوە. پارێزەری گشتی بورسا بە وەشانی بەیانییەیەک لەبارەی سەرکردەی گرووپی تێرۆریستی پەکەکە (عەبدۆڵا ئۆجالان) وتئ لە دۆخی تەندروستی باشە. لەبەیانییەی نووسینگەی گشتیدا هاتووە: تێدەگەین کە ئیدعایەکی بێ بنەما لەتۆڕە کۆمەڵایەتییەکاندا لەبارەی مردنی عەبدۆڵا ئۆجالان کە لەدوورگەی ئمرالی لەگرتووخانەیە بڵاو بۆتەوە. شایانی باسە عەبدۆڵا ئۆجالان سەرکردەی رێکخراوی تێرۆریستی پەکەکە لەبواری دۆخی تەندرووستیەوە باشە. داوا لەخەڵک دەکریت کە بڕوا بەم جۆرە هەواڵانە نەکەن. ئەم هەواڵە لانی کەم لەساڵێکدا 4 جار بڵاو دەبێتەوە.\nبرچسب هاپ ک کتبلیغاتدروغعبدالله اوجالانمرگ


ئەندامێکی ئەنجومەنی نوێنەرانی ئەمەریکا داوای ئازادکردنی زەینەب جەلالیان دەکات\nی مانگی نۆ ٢٩, ٢٠٢١\nئەندامی باڵای کۆنگرێسی ئەمەریکا لە تویتێکدا کاردانەوەی خۆی بەرامبەر بە دۆخی نالەباری زیندانی کوردی ئێران زەینەب جەلالیان ڕاگەیاند.\nجەیمی ڕۆسکینی دیموکرات لە ئەنجومەنی نوێنەرانی ئەمەریکا، 28ی ئەم مانگە لە تویتێکدا دەڵێت "زەینەب جەلالیان بە هۆی پشتیوانیکردنی لە مافی کوردەکان و ژنان ماوەی 13 ساڵە بە تۆمەتی هەڵبەستراو لە ئێران زیندانی کراوە و لە ئێستاشدا حکومەتی ئێران بۆ وەرگرتنی دانپێدانان تەنانەت لە چاودێری تەندروستی سەرەتایش بێبەشی کردووە." ئەو نوێنەرە هەروەها گوتیشی "پێویستە ئێران داواکاری ڕێکخراوی نەتەوە یەکگرتووەکان بۆ ئازادکردنی بێ مەرجی زەینەب لەبەرچاو بگرێت و جێبەجێی بکات."\nڕێکخراوی لێبوردنی نێودەوڵەتی ئەمساڵ لەبارەی زینەب جەلالیانەوە ڕایگەیاندبوو کە هێزەکانی ئیتلاعاتی ئێران بۆ ئەوەی دانپێدانان لەو زیندانییە وەربگرن چەندین جار ناوبراوییان خستوەتە ژێرئەشکەنجە و مامەڵەی دڵڕەقانە و نامرۆڤانەیان لەگەڵدا کردووە.\nزەینەب جەلالیان خەڵکی ماکوەیە و لە ساڵی 2008 دا لە کرماشان دەستگیرکرا و دادوەری ئێران بەتۆمەتی موحاریبە و ئەندامێتی لەحزبێکی کوردی سزای لەسێدارەدانی بەسەردا سەپاند و پاشان لە داوای پێداچوونەوە، سزاکەی کەم کرایەوە بۆ زیندانی هەتاهەتایی.\nدۆخی سێ خانمی بەندکراوی کورد لە بەندیخانەکانی کۆماری ئیسلامی ئێران\nفاتمە کەریمی: زەینەب جەلالیان لە رێگای باوکیەوە پشت راستکراوە کە تووشی ڤایرۆسی کۆرۆنا بووە


بەهرۆز جەعفەر: مجتمع الكراهية. – WTARIKURD\nبەهرۆز جەعفەر: مجتمع الكراهية.\nهەریەکە لە نیۆرک تایمز و حوڕییەت و ڕۆیتەرز هەواڵێکیان لە دەیلی سەباح وەرگرتووە (دەیلی سەباح: نزیکە لە ئەردۆگان و لەسەر ئەو حیسابە). گوایە جێگری وەزیری دەرەوەی ئەمریکا لە کۆبونەوەیدا لە ئەنقەرە باسی لە بەتیرۆریست ناساندنی سێ سەرکردەی پەکەکە کردووەو، (12) ملیۆن دۆلاریش بۆ دەستگیرکردنی هەر سێکیان تەرخان ئەکات!.\nیەکەم: ئەو هەواڵە جارێ سەرچاوەیەکی فەرمی نیە (هەرچەندە باڵوێزخانەی ئەمریکا لە تورکیا ئاماژەیەکیشی پێکردووە).\nدووەم: مەینەتباری گەلێکی سەرلێشێواو دەرئەخات، کە سەرقاڵن بە پاسکیلەکەی جەلال پەرێشان و وێنەی خێزانەکەی کاوە گەرمیانییەوە لە پەرلەمان.!.\nسێهەم: کورد 27 ساڵە لەدەرەوە یەک ئۆفیسی نییە، یەک کێڵگەی بەیاری نەکێڵاوە. لەگەڵ دوو توێژەری بیانی چوینە لای دوو لە ئەندامانی ئەنجومەنی باڵای ڕیفراندۆم هەردوکیان ئەیانگوت «وامانزانی بارزانی لە دەرەوە هەموو شتێکی بڕاندۆتەوە، ویستمان لە ناوەوە هاوکاری بین، لەسەر ئەو بنەمایەش خەڵک دەنگی پێداین!». لەبەرئەوە لە هەر کاتێکدا لەتوانادا هەیە بە دوو پەرەگراف هەموو سیاسەتێکی ئابوریی و نێوخۆیی گەلی کورد تێکو پێک بشکێنرێ.\nچوارەم: لە دونیادا ئەوە ساخ نەبۆتەوە ئایا گروپە نەتەوەییە چەکدارەکان تیرۆریستن؟. ئەمە ئەرگیۆمێنتێکە ئەکرێت کورد بەدەم لۆبی کردنەوە لەدەرەوەی خۆی ئیشی لەسەر بکات، ئەگەر وایە ئایا بزوتنەوەی رزگاریخوازی فەلەستین PLO و بەرەی ڕزگاریخوازی نیشتیمانی جەزائیری و گروپەکانی تر لە ئەمریکای لاتین و ئەوانەی کۆماری مۆز و فەنزەوییللیەکانی سەردەمی شاڤێز، حیزبی شیوعی ڤێتنامی و، یەکێتی نیشتیمانی ئەفریکی لە زیمبابۆی و… هەتادوایی… هەموو ئەمانە تیرۆرستن؟. کام تیۆرە پاڵپشتی ئەمەیە؟. ئایا ئەوەی سۆراخی ناسنامەکەی بکات تیرۆریستە؟. هەموان ئەڵێن نەخێر. ئەی بۆ تورکیا پاڵپشتی خالید مەشعەل ئەکاو لە زارگەلی و ڕۆبۆسکی کورد ئەکوژێت بە بیانوی پەکەکەوە؟. کەواتە لێرەدا تیرۆری دەوڵەت هەیە… ئا ئەمەیە کورد ئەبێت لە ڕێگەی دروستکردنی ئەکتەری نا- دەوڵەتیەوە لە پەیوەندییە نێودەوڵەتییەکاندا کاری لەسەر بکات.\nپێنجەم: خەڵکی کورد سەریلێشێوێندراوە، بەهۆی بونی باکگراوەندێکی عەقائیدی ناوچەیی لە ململانێکاندا، ئەوە لە ئاینی عەلەوییەکاندا هاتووه کە «دوو کوێر» دەرئەکەون لە باکورو باشوری سوریاوە شەڕێکی کاولکاری دروست ئەبێت!. ساڵی (1967) کاتێک «ئەمین حافز» سەرۆکی سوریابو، لە ئیسرائیل «موشیە دایان» وەزیری بەگری بو، کە موشیەدایان پیاوێک بو یەک لە چاوەکانی کوێر بو، یەکسەر سەرۆکی سوریا «جۆلان» ڕادەستی ئیسرائیل ئەکا ئەڵێ بەخوا ئەمە پیاوە کوێرەکەیە کە لە باکورەوە دێت!. ئینجا ئەوکاتانە «سەعد جومعە» سەرۆکوەزیرانی ئەردەن ئەبێت کتێبێکی نوسیوە بەناونیشانی «مجتمع الكراهية» واتە کۆمەڵگای خراپەکار یان پڕ ڕق و کینە، زۆر بە کۆمیدی باسی ئەم کۆمەڵگانەو بڕیارەکەی سەرۆکی سوریا ئەکات.\nئەوجا ئەو میللەتی کوردە سەری لێشێوێنراوە، نازانێ کێ دوژمنیەتی، ڕۆژێ بەغدا دوژمنە، ڕۆژێ داعش، ڕۆژێ حەشدی شەعبی، ڕۆژێ ئەڵێ خۆمانین، ڕۆژێ ئێرانە، ئینجا ئەڵێ دونیاکە خۆی خراپە.\nئێ بێگومان دونیاکە خراپە، ئەفسەرێکی ئاسایش بە لۆری پارە کۆبکاتەوە و خۆی سەربەخۆیانە بۆڕی کون بکاو نەوت بفرۆشێ، پەرلەمان پڕ بکرێ لە هەڕەج و مەڕەج، بێگومان دونیاکە خراپە میللەتێ ئۆقیانوسێک خوێنی ڕشتووە بۆ سەربەخۆیی کەچی کێبڕکێیانە بۆ ئەوەی بگەڕێنەوە باوەشی دوژمنەکەیان!. هەمویان گەندەڵی ئەکەن و هەموشیان هاوپەیمانی ئەبەستن بۆ بەگژاچوونەوەی گەندەڵی و داوای بنبڕکردنی ئەکەن…هەروا ئەبێت چ نییە.!.\nعیماد عه‌لی: مه‌لابه‌ختیار و هه‌ڵوێستی ئه‌مریكاو سه‌ركرادیه‌تی په‌كه‌كه.


په‌رله‌مان و حكومه‌ت كێشه‌ی زیاده‌ڕۆیی تاووتوێ ده‌كه‌ن\n26/05/2015 01:50:00 م\nبه مه‌به‌ستی گفتوگۆكردنی پڕۆژه یاسای راكێشانی مایه له رێگه‌ی قه‌رزكردن و گفتوگۆكردن سه‌باره‌ت به كێشه‌ی زیاده‌ڕۆیی، سه‌عات 11ی پێشنیوه‌ڕۆی ئه‌مڕۆ 26/5/2015، په‌رله‌مانی كوردستان به سه‌رۆكایه‌تیی د.یوسف محه‌مه‌د صادق سه‌رۆكی په‌رله‌مان و د.جه‌عفه‌ر ئیبراهیم ئێمینكى جێگری سه‌رۆكی په‌رله‌مان و فه‌خره‌دین قادر عارف سكرتێری په‌رله‌مان، دانیشتنی ژماره (12)ی ئاساییی خولى به‌هاره، ساڵى دووه‌م له خولى چواره‌مى هه‌ڵبژاردنی ئه‌نجامدا.\nسه‌ره‌تا سه‌رۆكی په‌رله‌مان به‌رنامه‌ی كاری دانیشتنه‌كه‌ی خوێنده‌وه كه له دوو خاڵ پێكهاتبوو، خاڵی یه‌كه‌م بریتی بوو له گفتوگۆكردنی پڕۆژه یاسای راكێشانی مایه له رێگه‌ی قه‌رزكردن له هه‌رێمی كوردستان، به‌پێی مادده‌كانی (75،74،72) له په‌یڕه‌وی ناوخۆی په‌رله‌مانی كوردستان ژماره (1)ی ساڵی 1992ی هه‌مواركراو، خاڵی دووه‌م و كۆتایی به‌رنامه‌ی كاریش بریتی بوو له گفتوگۆكردن سه‌باره‌ت به كێشه‌ی زیاده‌ڕۆیی له هه‌رێمی كوردستان، به ئاماده‌بوونی به‌ڕێز جێگری سه‌رۆكی ئه‌نجوومه‌نی وه‌زیران و هه‌ردوو به‌ڕێزان وه‌زیری كشتوكاڵ و سه‌رچاوه‌كانی ئاو و وه‌زیری شاره‌وانی و گه‌شتوگوزار، به‌پێی خاڵی (2) له بڕگه‌ی دووه‌م له مادده‌ی (54) له په‌یڕه‌وی ناوخۆی په‌رله‌مان، ژماره (1)ی ساڵی 1992ی هه‌مواركراو.\nپاشان سه‌رۆكی په‌رله‌مان پێشنیازی كرد گۆڕانكاری له ریزبه‌ندیی خاڵه‌كانی به‌رنامه‌ی كاردا بكرێت و ئه‌و پێشنیازه‌ش خرایه ده‌نگكدانه‌وه و به زۆرینه‌ی ده‌نگ په‌سندكرا و خاڵی دووه‌می به‌رنامه‌ی كار بوو به خاڵی یه‌كه‌م و به‌پێی ئه‌و خاڵه‌ش كه تایبه‌ت بوو به كێشه‌ی زیاده‌ڕۆیی له هه‌رێمی كوردستان، كه به ئاماده‌بوونی به‌ڕێزان قوباد تاڵه‌بانی جێگری سه‌رۆكی ئه‌نجوومه‌نی وه‌زیران و عه‌بدولسه‌تار مه‌جید وه‌زیری كشتوكاڵ و سه‌رچاوه‌كانی ئاو و خاتوو نه‌ورۆز مه‌ولود وه‌زیری شاره‌وانی و گه‌شتوگوزار و مه‌ولود موراد محێدین وه‌زیری هه‌ریًم بۆ كاروباری په‌رله‌مان، به‌ڕێوه‌چوو، سه‌رۆكی په‌رله‌مانی كوردستان ئاماژه‌ی به‌وه‌دا، له یاداشتێكدا ژماره‌یه‌ك له په‌رله‌مانتاران داوایانكردبوو دانیشتنێكی تایبه‌ت به كێشه‌كانی نیشته‌جێبوون و زیاده‌رۆیی ببه‌سترێت، ئێمه‌ش له سه‌رۆكایه‌تیی په‌رله‌مان و له‌ژێر رۆشنایی ئه‌و یاداشته‌دا، بریارماندا وه‌ك دوو مه‌له‌فی جیا مامه‌ڵه له‌گه‌ڵ ئه‌و یاداشته بكه‌ین و له دانیشتنی یه‌كه‌مدا مه‌له‌ه‌فی كێشه‌ی زیاده‌رۆیی به ئاماده‌بوونی جێگری سه‌رۆك وه‌زیران و وه‌زیرانی په‌یوه‌ندیدار بخه‌ینه‌روو، له دانیشتنه‌كانی داهاتووشدا دانیشتنێكی تایبه‌ت به كێشه‌ی نیشته‌جێوون به ئاماده‌بوونی لایه‌نی په‌یوه‌ندیدار ئه‌نجامبده‌ین.\nدواتر سه‌رۆكی په‌رله‌مان داوای له په‌رله‌مانتار عومه‌ر عینایه‌ت سه‌رۆكی لیژنه‌ی ئاسه‌وار و خزمه‌تگوزارییه‌كانی شاره‌وانی و گواستنه‌وه و گه‌یاندن و گه‌شتوگوزار كرد، راپۆرتی لیژنه‌كه‌یان بخاته‌روو. راپۆرته‌كه‌ی لیژنه‌ی ئاسه‌وار و خزمه‌تگوزارییه‌كانی شاره‌وانی و گواستنه‌وه و گه‌یاندن و گه‌شتوگوزار له چوار به‌ش پێكهاتبوو، له به‌شی یه‌كه‌می راپۆرته‌كه‌دا، هه‌شت جۆری زیاده‌رۆیی له سێكته‌ره‌كانی زه‌ویی كشتوكاڵی و شاره‌وانی و بازرگانی روونكراونه‌ته‌وه و له به‌شی دووه‌میشدا به ژماره و داتا رێژه‌ی زیاده‌ڕۆییه‌كان له‌سه‌ر ئاستی پارێزگا و شاره‌وانییه‌كان هاتوون و به‌شی سێیه‌میش له 17 بڕگه‌دا هۆكاره‌كانی زیادبوون و به‌رده‌وامبوونی زیاده‌ڕۆییه‌كان ئاماژه‌یان پێدراوه و له دوابه‌شی راپۆرتی لیژنه‌كه‌دا، پێشنیازی 13 خاڵ كراوه بۆ دۆزینه‌وه‌ی چاره‌سه‌ر بۆ ئه‌و كێشه‌یه.\nپاشان به‌پێی به‌رنامه‌ی كار، سه‌رۆكی په‌رله‌مان داوای له قوباد تاڵه‌بانی جێگری سه‌رۆكی حكومه‌تی هه‌رێم كرد، وته‌ی حكومه‌ت ده‌رباره‌ی مه‌له‌فی زیاده‌ڕۆیی پێشكه‌ش بكات، جێگری سه‌رۆكی حكومه‌ت له وته‌كه‌یدا سوپاسی سه‌رۆكایه‌تیی په‌رله‌مان و په‌رله‌مانتارانی كرد بۆ رێكخستنی دانیشتنێكی تایبه‌ت به كێشه‌ی زیاده‌ڕۆیی له‌سه‌ر زه‌وییه‌كانی كشتوكاڵ و شاره‌وانییه‌كان و رایگه‌یاند: "ئه‌م كێشه‌یه، كێشه‌ی ئه‌مڕۆ و دوێنێ نییه و به‌ڵكو كێشه‌یه‌كی كۆنه و سه‌رجه‌م كابینه‌كانی حكومه‌تیش به‌پێی توانا هه‌وڵی چاره‌سه‌ركردنیان داوه و له‌م كابینه‌یه‌شدا له ئه‌وله‌وییاتی كاره‌كانه و هه‌وڵی ته‌واویشمان داوه بۆ نه‌هێشتنی ئه‌م دیارده‌یه".\nجێگری سه‌رۆكی حكومه‌تی هه‌رێم، ئاماژه‌ی به‌وه‌شدا: "كه نه‌هێشتنی زیاده‌ڕۆیی به ته‌نها په‌یوه‌ندیی به ده‌سه‌لاتی دادوه‌رییه‌وه نییه، به‌ڵكو په‌یوه‌ندیداریشه به ئه‌نجومه‌نی دادوه‌ری و په‌رله‌مانیش،چونكه له بنه‌ڕه‌تدا كێشه‌كه پێویستیی به رێگه‌چاره‌ی ئیداری و یاسایی پێكه‌وه هه‌یه"، قوباد تاڵه‌بانی ئه‌وه‌شی راگه‌یاند: "وه‌كو حكومه‌تی هه‌رێم، لیژنه‌ی باڵامان پێكهێناوه بۆ دۆزینه‌وه چاره‌سه‌ر و لیژنه‌ی لاوه‌كیش دروست ده‌كرێت و هه‌روه‌ها به هه‌ماهه‌نگی له‌گه‌لأ وه‌زاره‌ته په‌یوه‌ندیداره‌كان، هه‌نگاوی یه‌كه‌ممان كۆكردنه‌وه‌ی داتا و زانیاری ده‌بێت ده‌رباره‌ی جۆر و ژماره‌ی سه‌رپێچی زیاده‌رۆییه‌كان و راگرتنی ئه‌نجامدانی زیاده‌ڕۆیی دیكه‌یه، بۆیه چاره‌سه‌ركردنی ئه‌م كێشه‌یه به دانیشتنێك و دووان كۆتایی نایه‌ت، به‌ڵكو پێویستیی به كار و بڕیاری زیاتره".\nجێگری سه‌رۆكی حكومه‌تی هه‌رێم، ئه‌وه‌شی روونكرده‌وه، كه تا ئێستا زیاتر له هه‌زار سكاڵای زیاده‌ڕۆیی تۆمار كراوه و ئه‌وانه‌شی كه ئه‌و زیاده‌ڕۆییانه‌یان ئه‌نجامداوه، كه‌سانی ده‌ستڕۆیشتوو و ده‌سه‌ڵاتدارن.\nله‌كۆتایی وته‌كه‌شیدا، جێگری سه‌رۆكی حكومه‌تی هه‌رێم، وتی: "ئه‌م كێشه‌یه‌ی زیاده‌ڕۆییه كێشه‌ی جۆراوجۆرن و پێویستیی به‌بڕیار و چاره‌سه‌ری جیاوازیش هه‌یه و پێویستیشه هه‌مووان پێكه‌وه هه‌وڵًی چاره‌سه‌ركردنیشی بده‌ین".\nدواتر سه‌رۆكی په‌رله‌مان بواری به وه‌زیری كشتوكاڵی حكومه‌تی هه‌رێم-دا هه‌ڵوێستی وه‌زاره‌ته‌كه‌ی ده‌رباره‌ی ئه‌م كێشه‌یه بخاته‌روو و له‌وته‌كه‌یدا وه‌زیری كشتوكاڵ ئاماژه‌ی به‌وه‌دا كه هه‌نگاوی یه‌كه‌م و خیرا بۆ رێگه‌گرتن له زیاده‌ڕۆیی دروستكردنی دادگایه‌كی تایبه‌ته به سه‌رپێچیكارانی زیاده‌ڕۆیی و پێدانی ده‌سه‌ڵاته به سه‌رۆكی یه‌كه ئیدارییه‌كان بۆ گرتنه‌به‌ری رێوشوێنی پێویست.\nوه‌زیری كشتوكاڵ، وتی: "وه‌كو وه‌زاره‌ت راپۆرتی خۆمان ده‌رباره‌ی سروشتی كێشه‌كه و چۆنیه‌تیی چاره‌سه‌ركردنی بۆ ئه‌نجومه‌نی وه‌زیران به‌رزكردۆته‌وه و هه‌وڵیشمان داوه له رێگه‌ی ئه‌نجامدانی گرێبه‌ست له‌گه‌لأ جووتیاران و دروستكردنی هێزێكی تایبه‌ت بۆ رێگه‌گرتن له‌و زیاده‌ڕۆییانه رووبه‌ڕووی كێشه‌كه ببینه‌وه".\nهه‌ر له‌دانیشتنه‌كه‌دا، سه‌رۆكی په‌رله‌مان داوای له وه‌زیری شاره‌وانیی حكومه‌تی هه‌رێم-یش كرد بۆچوون و هه‌وڵه‌كانی وه‌زاره‌ته‌كه‌ی ده‌رباره‌ی مه‌له‌فی زیاده‌ڕۆیی بخاته‌روو و وه‌زیری شاره‌وانی له وته‌یه‌كیدا ئاماژه‌ی به‌وه‌دا كه زیادبوونی زیاده‌ڕۆیی به شێوه‌یه‌كی سه‌ره‌كی ده‌گه‌ڕێته‌وه بۆ بێبه‌شكردنی سه‌رۆكی یه‌كه ئیدارییه‌كان له سزادان و راگرتن و غه‌ڕامه‌كردنی سه‌رپێچیكارانی زیاده‌ڕۆیی، كه له ساڵی 2005 ئه‌و ده‌سه‌ڵاته‌یان لێسه‌ندراوه‌ته‌وه.\nوه‌زیری شاره‌وانی رایگه‌یاند: "وه‌كو وه‌زاره‌ت پڕۆژه یاساییه‌كمان بۆ قه‌ده‌غه‌كردن و لابردنی زیاده‌ڕۆیی پێشكه‌ش به ئه‌نجومه‌نی وه‌زیران كردووه و په‌سندكراوه و ئێستاش ره‌وانه‌ی ئه‌نجومه‌نی شورای هه‌رێم كراوه، ئه‌م پڕۆژه‌یه ده‌بێته هۆی چاره‌سه‌ركردنی ئه‌و كێشه‌یه".\nدواتر سه‌رۆكی په‌رله‌مان ده‌رگای گفتوگۆی بۆ په‌رله‌مانتاران كرده‌وه و نزیكه‌ی 50 په‌رله‌مانتار، كه ناوی خۆیان بۆ قسه‌كردن تۆماركردبوو، بۆچوون تێبینی و پێشنیازه‌كانیان ده‌رباره‌ی كێشه‌كه و چۆنیه‌تیی چاره‌سه‌ركردنی خسته روو. له به‌رامبه‌ریشدا، له‌لایه‌ن جێگری سه‌رۆكی ئه‌نجوومه‌نی وه‌زیران و هه‌ردوو وه‌زیری كشتوكاڵ و سه‌رچاوه‌كانی ئاو و وه‌زیری شاره‌وانی و گه‌شتوگوزار، وه‌ڵام و روونكردنه‌وه‌ی پێویست پێشكه‌ش به په‌رله‌مانتاران كران كه ئاراسته‌یان كرابوون.\nدواتر سه‌رۆكی په‌رله‌مان كۆتایی به به‌شی یه‌كه‌می دانیشتنه‌كه هێنا و رایگه‌یاند: "سه‌عات 3:30ی دوای نیوه‌ڕۆ درێژه به دانیشتنه‌كه‌مان ده‌ده‌ین".


وەزارەتی دەرەوەی ئەمریکا: سێ بەرپرسی باڵای تورکیا سزادراون\n2019-10-15 [06:17 AM]\nوەزارەتی دەرەوەی ئەمریکا لە راگەیێندراوێکدا سزاکانی وڵاتەکەی بۆسەر تورکیا ئاشکراکردووە و رایگەیاندووە، سێ بەرپرسی باڵای تورکیا سزادراون لەنێویاندا ناوی وەزیری بەرگریی تورکیا هەیە.\nلە راگەیێندراوەکەی وەزارەتی دەرەوەی ئەمریکادا هاتووە، فەرمانی سەرۆکایەتییان بەدەستگەیشتووە بۆ جێبەجێکردنی سزاکانی ئەمریکا بۆسەر تورکیا.\nلە راگەیێندراوەکدا ئاماژەوە بەوەدراوە کە سزاکان سێ بەرپرسی باڵای تورکیای گرتووەتەوە لە نێویاندا وەزیری بەرگریی و وەزیری وزەی تورکیا هەن.\nوەزارەتی دەرەوەی ئەمریکا لە راگەیێندراوەکەیدا راشیگەیاندووە، کە ئۆپەراسیۆنە سەربازییەکەی تورکیا مەترسیی خستووەتە سەر مەدەنییەکان و هەروەها کامپەینی دژ بە داعشی لاوازکردووە.\nهاوکات وەزارەتی دەرەوەی ئەمریکا هۆشداری بە تورکیا داوە کە ئەگەر لە ئۆپەراسیۆنەکەی بەردەوامبێت سزای دیکە دەسەپێنن و داوای دەستبەجێ وەستاندنی ئۆپەراسیۆنە سەربازییە تاکلایەنەکەی تورکیا بۆسەر باکووری رۆژهەڵاتی سووریا دەکات.\nشەوی رابردوو (دووشەممە 14-10-2019) سەرۆکی ویلایەتە یەکگرتووەکانی ئەمریکا لە راگەیێندراوێکدا ئاماژە بەوە دا، بەمنزیکانە بڕیاری سزادان بۆ بەرپرسانی ئێستا و پێشووی تورکیا دەردەکات و سزاکە ئەو کەسانەش دەگرێتەوە کە ''هاوکاری چالاکییە ناسەقامگیرەکانی تورکیا لە سووریا دەکەن''.\nسەرۆکی ویلایەتە یەکگرتووەکانی ئەمریکا ئاماژە بەوە دەکات "دانوستاندنەکانمان لەگەڵ تورکیا لەبارەی رێککەوتنی بازرگانییەکەمان بە بەهای 100 ملیار دۆلار لەگەڵ تورکیا دەوەستێنین. هاوکات باجی سەر پۆڵا 50% زیاددەکەینەوە".\nئەم هەواڵە 5011جار خوێندراوەتەوە


بەبەرچاوی هەموانەوە، بەبێ شەرم و بەبێ ترس لەبەردەم کامێراکان، ژنێک لەکەرکوک هاواری کردو گوتی سەدامیم و بەعسیم.\nئەم ڕوداوە لەڕوکەشدا واسەیردەکرێت کە کاردانەوەیەکی عاتفیەو پێویست ناکات زۆر لەسەری بوترێت و باشترە اهمال بکرێت،کەئەم جۆرە لەبیرکردنەوەو تێگەیشتنە لەخودی ڕووداوەکە ترسناکترە. چونکە ئەو بێشەرمیەی کەئەو ژنەکردی هەروەک زەنگێکی مەترسیدارە بۆ داهاتوی عیراقی نوێ و دەستکەوەتەکانی پڕۆسەسیاسیەکەی، هەروەها بێحورمەتیەکی لەڕادەبەر نائینسانیشە دەرهەق بەمێژووی عیراقی بەرلەساڵی ۲۰۰۳، دەرهەق بەکەسوکاری قوربانیانی عیراقیەکان لەبەسڕەوە بۆ کوردستان، بێحورمەتیە دەرهەق بە کەسوکاری ٥۰۰۰ پەپولەی خنکاوی هەڵەبجە و ۱۸۲ هەزار گۆڕ ونی ئەنفال و هەزاران لەسێدارەدراوی خوشک و براکانمان لەپارێزگاکانی ناوەڕاست و باشوور و بێڕێزیە بەرامبەر وشککرنی هۆڕاوەکان و ڕاپەرینی شەعبان و دەیان حاڵەتی تراژیدی تر. هەروەک ئەم ڕووداوە تەحەدایەکی گەورەی ئێمەیشە وەک نوێنەرانی گەل و پێمان دەڵێ ئەو دەستورەی کەئێوە کردوتانەتە بنەمای کارکردن و ئەو یاسایانەی کەنوێنەران دەریدەکەن بەڕۆژی نیوەڕۆ پێشێلدەکرێن و کەسیش بەدواداچون ناکات بۆ پەراوێزخستنیان و کار وابڕوات هێدی هێدی بەهاو سەنگینی و میسداقیەتی یاساکان لەدەستدەچن.\nلەڕووی سایکۆڵۆژیەوە، ئەم ڕوداوە پێمان دەڵێت کەناخی بەشێک لەتاکی عیراقی لەفکرەی بەعسیبون و سەدامیبون پاکنەبوەتەوەو لەهەر کێشەیەکدا پەنای بۆدەبرێت و دەبێتە ئامڕازێک بۆ چارەسەرکردنی کێشەسیاسی و ئیداریەکان و سەدام وەک مۆتەکە لەدوای ۱۳ ساڵ لە ئیعدامکردنی ئێستاش دەکرێتە چەکێک بۆ ترساندنی پاشماوەی قوربانیەکانی ڕابردوو.\nئەمە پەیامێکی وریاکەرەوەیە دەبێت هەموان لێیتێبگەین، بەپەرلەمانتار و ئەنجومەنی نوێنەرانەوە، بەسەرۆک وەزیر و کابینەکەیەوە، بەسەرۆک کۆمار و چەترەدەستوریەکەیەوە پێویست تێبگەین کە شەپۆلی سێیەمی پاشماوەکانی بەعس لەجموجوڵ و پیلانی تازەدان و دەیانەوێت چەقی ئەم پیلانگێڕەیە لەکەرکوک جێبەجێبکەن. هەروەک چۆن شەپۆلی یەکەمی بەعسیەکان هەماهەنگی قاعیدە بوو هەتا تەقاندنەوەی مەزاری هەردوو ئیمامی شیعی هادی و عەسکەری لەشوباتی ۲۰۰٦ و شەپۆلی دوەمیشیان هەماهەنگی داعش و ئەبوبەکری بەغدادی بوە بۆهاتنە ناو خاکی عیراق، ئێستاش بەعسیەکان بەخۆپیشاندان و بەناوی کۆمەڵگەی مەدەنی خەریکی نانەوەی ئاژاوەو فیتنەن لەکەرکوک دەیانەوێت دۆخەکە ببەن بەرەو شەڕو ئاژاوەو ململانێی ئەهلی.\nهەربۆیە باشرترن ئەلتەرناتیڤ سەپاندنی یاسا و دەستورە لەکەرکوک، جێبەجێکردنی یاسا بەسەر ئەوانەی کەداوای گەڕانەوەی بەعس دەکەن و جێبەجێکردنی مادەی ۱٤۰ی دەستوور بەسەر ئەو پیلانە ناوخۆیی و ئەجێندا دەرەکیانەی کە دەیانەوێت لەکەرکوکەوە ئاگر بەربدەنە تەواوی عیراق\nئەنجومەنی نوێنەران یان ئەنجوومەنی گیرفان؟!...\nئه‌مریكاو ئێران له دواى مووشه‌كبارانى بنكه‌ى عه‌ی...\n"بیرێک لەو خەڵکە بکەنەوە و گیرفانەکان بدوورنەوە"...\nكؤتايى هاوبةشى ئةمريكاو ئيَران لة عيَراق...\nحکومەت ولایەنە سیاسیەکان لە ساڵی نوێدا ئەرکیان چیە...\nکۆنگرە بۆ چی کرا ؟ ...\nیەکێتی و قۆناغی دوای کۆنگرە....\nلاهور شێخ جەنگی ،ئومێدی یەكێتییەكان .....\nمحمد عباس جوهر\nخۆپیشاندانه‌كانى عێراق له‌لاپه‌ڕكانى ڕۆژنامه‌ى (...\nكۆنگرە دەبێ ئەم واقیعە تەڵاق بدات!!...\n"کۆنفڕانس و قسە و باسەکان"...\nتویته‌كه‌ى سه‌رۆكه تازه هه‌ڵبژێراوه‌كه‌ى تونس...\nهەر بەڕاست بۆ وا شێواون؟!...\nبەدیلی کۆنگرە ھەر کۆنگرەیە!...\n"یەکێتی و کۆنگرە"...\nنه‌خشه ڕێگاى خۆپیشانده‌ران بۆ ئاینده‌ى عێراق ...\nلەکۆنگرەی چوارەم نوێبونەوەی یەکێتی لەڕەفتار تاڕووخ...\nهه‌نگاوێكى گرنگه بۆ به‌ستنى كۆنگره‌ى چواره‌م...\nلەبەردەم چوارەمین کۆنگرەى گشتیدا.. یەکێتى نیشتیمان...\nئەم خۆشبڕواییە لەپای چی ؟...\nنوێبوونه‌وه‌ی یه‌كێتیی... له ره‌فتار تا رووخسار...\nرابه‌رسازیی له شۆڕشی رۆژئاڤادا، پتر له مه‌زڵوم ...\nدەنگ بە کێ بەین لەکۆنگرەی (ی ن ک)دا !؟...\nخۆپیشاندان و بەرهەمەکەی...\nمرۆڤایه‌تی سه‌رله‌نوێ ده‌بووژێته‌وه...\nته‌قدیسكردنى دڕنده ...\nهه‌مواركردنه‌وه‌ى ده‌ستور مه‌ترسیه ڕاسته‌قینه‌كه...\nله‌وه‌نده زیاتر با ماكیاژت پێوه نه‌مێنێته‌وه\nهه‌تا ده‌توانى كه‌متر ڕۆژانه خۆت هیلاك بكه\nتاله‌خه‌مۆكییه‌كه‌ت ڕزگارت بێت گوێ له‌م جۆره میوزیكه بگره\nئەنجومەنی نوێنەران یان ئەنجوومەنی گیرفان؟!\nئه‌مریكاو ئێران له دواى مووشه‌كبارانى بنكه‌ى عه‌ین ئه‌لسه‌دو هه‌ولێر\n"بیرێک لەو خەڵکە بکەنەوە و گیرفانەکان بدوورنەوە"\nكؤتايى هاوبةشى ئةمريكاو ئيَران لة عيَراق\nگیان لەدەستدانی پێشمەرگەیەکی یەکێتی کاردانەوەی لێکەوتەوە\nبێگەرد تاڵەبانی: ئامانجی دانیشتنەكە گواستنەوەی ئەزموونی كشتوكاڵی گوندەكانە بۆ كوردستان\nبەوێنە : دەگمەنترین نەخۆشی کە مناڵێکی 10 ساڵانی بێ چارەسەر هێشتۆتەوە بە مرۆڤی مار ناسراوە\nبەوێنە : هیچ چارسەرێکی پزیشکی نیە تا ببێتە هۆی چاک بوونەوە نەخۆش پیاوە جەستە بەگرێ داپۆشراوەکە .\nئه‌م شوێنانه مووچه وه‌رده‌گرن\nتمەنی ئێرانی به‌رزبووه‌وه\nده‌وامى ئه‌م فەرمانبەرانه كه‌م ده‌كرێته‌وه\nنرخی مریشك بەرزبووەوە\nئەو دوو کەسەی بە فیشەک بریندار بوون ، بۆچارەسەر بەپەلە ڕەوانەی سلێمانی کران\nخێزانێك به بڕی 6.000 دۆلار ئامێرێك بۆ نه‌خۆشخانه‌ى هیوا ده‌كڕن\nیەكەم ڕۆژی مانگی ڕەمەزان دیاریكرا\nمەحمود سەنگاوی پله‌ى یەكەمی بەدەستهێنا\nیه‌کەم هەرەشەی ئێران بۆ ئەمریکا لەبەرامبەر کوژرانی قاسم سولەیمانی\nپشووه‌كه‌ی سه‌ری ساڵ بۆ دوو رۆژ كه‌مكرایه‌وه\nفه‌رهادپیرباڵ:داوا له گه‌ل ده‌كه‌م دژى ئه‌ڤین ئاسۆ و گه‌واده‌كانى بێ ده‌نگ نه‌بن\nکۆسرەت ڕەسوڵ سەردانی ڕێباز بێرکۆتی کرد\nشۆخه‌كه‌ى مۆدێل هه‌نسك ئه‌حمه‌د باس له‌خۆشه‌ویسته راسته‌قینه‌كه‌ى ده‌كات\nموچەی مانگی ١٠ دابەش دەکرێت


د. ئیبراهیم ئەمین جاف: زۆربه‌ی سه‌ركرده‌كانی ئیخوان به مورشیدیشه‌وه‌كه‌سانێكن كه توانای سه‌ركردایه‌تییان نییە |\nHome چاوپێکەوتن د. ئیبراهیم ئەمین جاف: زۆربه‌ی سه‌ركرده‌كانی ئیخوان به مورشیدیشه‌وه‌كه‌سانێكن كه توانای سه‌ركردایه‌تییان نییە\nگقتوگۆی ئیدریس سیوەیلی\nد. ئیبراهیم ئەمین جاف، لە سەردەمێكی زوەوە تێكەڵی ئیخوان بووە، بە لێهاتویی خۆی ئاستەكانی رێكخراوەیی بڕیوە گەیشتوەتە ناوەندی بڕیار و ئاگاداری وردەكاری كاری ئیخوان بوە لە باشووری كوردستان و ناوەڕاستی عێراق، لەم دیدارە درێژەدا بیرەروەرییەكانی خۆی لەناو ئیخوان دەگێرێتەوە، باس لەو ململانێیە دەكات كە رێزەكانی ئیخوان بەخۆیەوە بینی، لێكترازانی رێكخستنەكانی ئیخوان شیدەكاتەوە و كەموكورتییەكان دەخاتەڕوو.\nئاژانس: ئەی لە كوردستاندا كاری ئیسلامی لە چ ئاستێكدا بوو؟\nد. ئیبراهیم جاف: لە كوردستاندا كاری ئیسلامی بەسەر سێ باڵدا دابەش بووبوو:\n1ـ بزووتنەوەی ئیسلامی كە مامۆستا شێخ عوسمان ڕابەرایەتیی دەكرد.\n2ـ هێڵی یەكی ئیخوان كە مامۆستا عومەر ڕێشاوی سەرپەرشتیی دەكرد.\n3 ـ هێڵی دووی ئیخوان كە مامۆستا سدیق عەبدولعەزیز سەرپەرشتیی دەكرد.\nوەك دەبینین سەركردایەتیی كارەكە لە نێوان هەردوو بنەماڵەی نەوەكانی شێخ عەبدولعەزیز و ڕێشاویدا بوو، ململانێیەكی بێ جێوڕێ و نادرووست و ناشه‌رعی درووست بووبوو، كه هۆكاره‌كه‌ی چه‌ند كه‌سێكی هێڵی یەكی ئیخوان بوون، ده‌یانویست به‌و ململانێیه هه‌ندێكیان به دەمارگیریی بنەماڵەیی، هه‌ندێكیان به پلان و زیره‌كی خۆیان بخزێننە سەركردایەتیی كارەكەوە. بێگومان ئه‌م دوو بنه‌ماڵه ڕۆڵێكی گه‌وره‌یان بووه بۆ كاری ئیسلامی له‌ناو شاره‌كه‌ماندا و له هه‌موو كوردستانیشدا .\nیه‌كێك له‌وانەی لە هێڵی یەكی ئیخوان كاری دەكرد، كه‌سێكی زیره‌ك و كارامه بوو، بۆ ئەو ئامانجە كاری دەكرد كە ببێتە كەسی یەكەمی ئەو هێڵە، دەیزانی كاركردن لەگەڵ بنەماڵەی عەبدولعەزیز نایگەیەنێتە ئەو ئامانجە، ده‌رفه‌تی ناده‌ن و سه‌ركه‌وتوو نابێت له‌گه‌ڵ ئه‌واندا، بۆیه لەگەڵ بنەماڵەی مامۆستا عومەر ڕێشاوی، یانی لە مامۆستا عومەر و مامۆستا ئیبراهیمی برای نزیك بووەوە تا بگاتە ئامانجەكەی خۆی، توانی ئه‌و به‌ڕێزانه بكاته پردی په‌ڕینه‌وه به‌و پلانانه‌ی كه داینابوو، بە كردەوەش دواجار گه‌یشت به ئامانجه‌كه‌ی.\nمامۆستا ئیبراهیم ڕێشاوییش باوەڕی وا بوو هاوكاریی ئه‌و كەسە ڕێگر دەبێت لەوەی بنەماڵەی عەبدولعەزیز كۆنتڕۆڵی سەركردایەتیی ئیخوان بكەن، بۆیە ئەنجامەكەی بەوە دەشكێتەوە كە سەركردایەتیی كارەكە لە دەست مامۆستا عومەر بمێنێتەوە.\nباوەڕم وایە مامۆستا عومەر بەشێكی كارەكەی سپاردبوو بە براكەی، ئەویش بە تێڕوانینی خۆی مامەڵەی لەگەڵ ئیخوانی خەتی دوو دەكرد، بە پێی گۆڕانكاری و پێویستیی گۆڕەپانەكە، ئەمە هەڵەیەكی مامۆستا عومەر بوو، ئەو دەبوو خۆی سەرپەرشتیی كارەكانی بكردایه و كاروبار جێ نەهێڵیت بۆ مامۆستا ئیبراهیمی برای، چونكە ئه‌م مامۆستا به‌ڕێزه بۆ دوورخستنه‌وه‌ی ئال عەبدولعەزیز خۆی كردبوو به پاشكۆی ئه‌و پیاوه‌ی كه باس كرا، وای ده‌زانی به پشتگیركردنی ئه‌و سه‌ركردایه‌تیی ئیخوان له‌ناو بنه‌ماڵه‌ی ڕێشاویدا دەمێنێتەوە.\nبه‌ڕاستی مامۆستا عومەر ڕێشاوی زۆر دڵپاك بوو له‌گه‌ڵ ئه‌و كەسەی كه مامۆستا ئیبراهیمی برای هه‌ڵسوكه‌وتی له‌گه‌ڵ ده‌كرد، به‌ڵام ئه‌نجامی ئه‌و كاره نه‌رێنی بوو، كار له كار ترازا، به‌ڕه له‌ژێر پێی مامۆستا عومەر ڕێشاوی ده‌رهێنرا و ئه‌وه‌ی كه چاوه‌ڕوان نه‌ده‌كرا ڕووی دا.\nلە (1991)دا ژمارەیەك كەسی ئیخوان لە بەغدا- لەوانە دكتور عەدنان دلێمی و حاجی كامیل محەممەد عەلی و خالید مەشهەدانی پێیان ڕاگەیاندم كە دەیانەوێت بەرپرسێك بۆ كاری ئیخوان لە كوردستان لە لایەن ئیخوانی دەرەوەی عێراق دیاری بكرێت، ویستیان ڕای من وەرگرن، منیش وتم پێم باشە بە ڕیزبەندی یەكێك لەم سێ كەسە بكەنە بەرپرس، ئەویش لەبەر زانست و لێهاتوویی و كاركردنیان لە ڕابردوودا، ئەوانیش: شێخ عوسمان عەبدولعەزیز، مامۆستا عومەر ڕێشاوی و دكتۆر مستەفا پێنجوێنی، وتیان ئه‌ی بۆ باسی خۆت ناكه‌یت، ئێمه به لامانه‌وه وا باشتره تو هه‌ڵببژێرێیت بۆ ئه‌و كاره !\nبه‌ڕاستی منیش به لامه‌وه سه‌یر بوو پێشی مامۆستا و پێگه‌یەنه‌رانی گه‌و‌رەی بانگەوازەكە بكه‌وم، وتم باشتر وایه هه‌ر یه‌كیك له‌و سیانه بن، پێم وتن: ئه‌وان مامۆستا و گه‌وره‌ی منن و بەئه‌زموون و زاناترن له من له زۆر بواردا، هه‌روه‌ها من هێشتا گه‌نجم و ناتوانم بڕۆمه ژێر بارێكی وه‌ها قورسه‌وه.\nكاتێكیش كه چوومه عەممان، خالد مەشهەدانی پێی وتم: ئه‌گه‌ر باوه‌ڕت به ڕابه‌ری نییه بۆ خۆت له‌به‌ر ئه‌و هۆكارانه‌ی كه باست كرد، له‌ژێر باڵی یه‌كێك له‌و سێ پیاوه‌ی كه پاڵاوتووتن بۆ كاری سه‌ركرده و ڕابه‌ریی ئیخوان ئیش بكه‌یت تا ئه‌وان پیر ده‌بن یان ماندوو ده‌بن و پاشان ئیشه‌كه بخه‌ره ژێر ده‌ستی خۆت. له ڕاستیدا ئه‌و بۆچوونه‌ی به‌ڕێز خالد مه‌شهه‌دانی به لامه‌وه سه‌یر بوو، وتم من شتی وا به خه‌یاڵمدا نایه‌ت.\nدواتر زانیم كه‌سانێك هه‌ن بەو ئاڕاستە كار دەكەن كە مامۆستا عومەر كارەكە بگرێتە دەست، لەمەشدا سەباح ئەعزەمی ڕۆڵی بەرچاوی هەبوو، ئەویش لەژێر فەرمانی دكتۆر عەبدولمونعیم پشتیوانی له‌و براده‌ره ده‌كرد كه مامۆستا ئیبراهیم ڕێشاوی له‌گه‌ڵی هاوده‌نگ بوو، بەو شێوەیە كاری كوردستان كەوتە ژێر سەرپەرشتیی مامۆستا عومەر ڕێشاوی تا ڕاگەیاندنی یەكگرتووی ئیسلامی لە (6/2/1994)دا، لەو ماوەدا ئیخوان قەناعەتی بە مامۆستا عومەر كردبوو كە لەبەر هۆی تەمەن و هەندێك شتی تر باش وایە كارەكە بسپێرێت بە مامۆستا سەڵاحەدین، ئیتر مامۆستا سەڵاحەدین بووە ئەمینداری یەكگرتوو.\nلەم ساڵانەی دواییدا سەباح ئەعزەمی لای دۆستێكم پەشیمانیی خۆی لە پشتیوانیی ئه‌و هێڵەی كه پاڵیشتیی كردبوون دەربڕیبوو، ده‌ستی خۆی گەستبوو، وتبووی: ئێمە هەڵەمان كرد كە كارەكەمان دایە دەست ئه‌و هێڵە، ئه‌و هێڵە پیاوانی به‌جێ و شیاو و شایسته‌یان نه‌بوو بۆ سه‌ركاری ئیسلامی، دەبێت لە داهاتوودا كەسێكی تر سەركردایەتیی كاری ئیخوان بكات لە كوردستان كه وه‌ك ئه‌و نه‌بێت!\nلێره‌دا له‌م چه‌ند ساڵانه‌ی ڕابوردوودا ئه‌وه‌م هات به خه‌یاڵدا ئه‌رێ بۆچی من له‌و كاته‌دا خۆم بۆ خۆم هه‌وڵوته‌قەلای تایبه‌تیم نه‌دا و بكه‌ومه ناوبژیی ڕاستەوخۆی نێوان هێڵی یه‌ك و دوو، خۆ جێگەی متمانەی تەواوی هه‌ردوو سه‌ری هێڵەكان- مامۆستا عومەر و مامۆستا سدیق بووم، كه‌سیان دوودڵ نه‌بوون له كاری من و ناوبژیی من ئه‌گه‌ر بمكردایه له نێوانیاندا، له جێگای ئه‌وه‌ی من چه‌ند جارێك بڕۆمه عەممان و سه‌ركردایه‌تیی ئیخوانی عێراق بكه‌م به حه‌كه‌م له نیوانیاندا. به‌ڵام ئێستا چه‌ند شتێكم بۆ ساغ بووه‌تەوه و زانیم وازهێنانه‌كه‌م له‌به‌ر چه‌ند هۆكارێك بووه له‌وانه :\n1- به‌ڕاستی كار له ده‌ستی مامۆستا عومەر ڕێشاویدا نه‌مابوو، تا بتوانم تێگه‌یشتنی له‌گه‌ڵ بكه‌م، به‌ڵكو مامۆستا هه‌موو كاری خستبووه ژێر ده‌ستی چه‌ند كه‌سێك كه مامەڵەكردن لەگەڵیان موستەحیل بوو، ده‌یانویست به هه‌ر نرخێک بووه به‌ڕه له‌ژێر بنه‌ماڵه‌ی ئال عەبدولعەزیز دەربێنن.\n2- چه‌ند كه‌سێكی خوێنگه‌رمی گه‌نجی هێڵی دووش هه‌بوون كه كاریگەریی گه‌وره‌یان له‌سه‌ر مامۆستا سدیق هه‌بوو، حه‌زیان له كارێكی تازه ده‌كرد.\n3- بوونی چه‌ند كه‌سێك له هێڵی یه‌كدا كه به پلان چووبوونه ناو كاره‌كه‌وه و ده‌یانزانی بۆچی ئیش ده‌كه‌ن و مه‌به‌ستیان چییه !\nئاژانس: تۆ لەو كاتەدا پەیوەندیت لەگەڵ هێڵی مامۆستا سدیق مابوو؟\nد. ئیبراهیم جاف: هێڵی یەك لەو كاتەدا دەیانزانی هێڵی دوو لێم نزیك دەبنەوە، پێیان وا بوو ئەمە كاریگەریی خراپی دەبێت لەسەریان لە ئاییندەدا، چونكە ئەوان دەیانویست سەركردایەتیی كارەكە لەژێر دەستی خۆیاندا بێت، هەڵبەتە من دەمویست ناڕاستەوخۆ نێوانگیری لە نێوان ئەو دوو هێڵەدا بكەم كە ناكۆكی لە نێوانیاندا هەبوو، ئەمەم لای هەندێك كەسی ئیخوان لە بەغدا باس كرد، بەڵام كە هێڵی یەك بەمەیان زانی كەوتنە تۆمەتبەخشینەوە بەرامبەرم، زمانی خۆیان نەدەپاراست لە غەیبەتكرن و دووزمانی بەرامبەر من و هێڵی دوو، تەنانەت چووبوونە لای خزمەكانم قسەی ناخۆشیان كردبوو، بە هۆی كاریگەریی خراپی ئەوانەوە چەند خزمێكم دەنگیان لێم دابڕیبوو، هه‌ر بۆ نموونه له‌و ماوەدا له ناوه‌ڕاستی نه‌وه‌ده‌كاندا جارێك هاتمەوە بۆ سلێمانی، لە مزگەوتێك مامۆستا محەممەد ڕەئووفم بینی كە برایەتییەكی بەهێز لە نێوانماندا هەبوو، سەلامم لێ كرد، بە ڕوویەكی گرژەوە وەڵامی دامەوە، یه‌ك چركه له‌گه‌ڵم نه‌وه‌ستا وه‌ك ئەوەی هه‌موو كامێرا‌ی ئیخوانه‌كان له كه‌میندا بۆ ئه‌و دانرابێت و ده‌یبینن قسه له‌گه‌ڵ مندا ده‌كات، ئیتر به خێرایی جێی هێشتم، بەو شێوەیە كاریان تێ كردبوو كە منی لا بووبووە كەسێكی خراپ.\nهەر بۆ لێدانی من لەو ماوەیەدا مامۆستایه‌كی ناسراوی هێڵی یه‌كیان به مێزه‌ره‌وه ناردبوو بۆ بەغدا، ڕۆژێك دكتۆر عەدنان دلێمی بانگی كردم بۆ ماڵی خۆیان، وتی: شێخ ئیبراهیم ڕات چییە دەربارەی شێخ فڵان؟ وتم: برایەكی ئازیزە. وتی: (لا حول ولا قوة الا بالله) و ڕەنگی تێك چوو، زۆرم لێ كرد تا باسەكەم بۆ تەواو بكات، وتی ده‌زانی ئه‌و پیاوه هاتووە بۆ ئێرە و قسەی لەسەر تۆ و مەلا سدیق دەكرد.\nئەوان هێندە خراپ كەوتوبوونە دژایەتیی من تا چووبوونە لای دكتۆر موحسین عەبدولحەمید كە مامۆستا و دۆستێكی ئازیزم بوو، قسەی خراپیان دەربارەم كردبوو، ئەویش هەڵسوكەوتی بەرامبەرم گۆڕا. بەو شێوەیە دەیان تۆمەتیان بۆ من و هێڵی دوو درووست كرد، تا دوایی دكتور عدنان دلێمی به كاره‌كه‌ی زانی و میواندارییەكی بۆ كردین له ماڵی دكتۆر نیهاد عەباس جبووری و من و دكتور موحسینی ئاشت كرده‌وه.\nئاژانس: چۆن نێوەندگیریت كرد لە نێوان ئەو دوو هێڵەدا؟\nد. ئیبراهیم جاف: كۆتایی ساڵی (1991) مامۆستا سدیق داوای كرد سەردانی بكەم لە سلێمانی، لەگەڵ ئەو و ژمارەیەك سەركردەی هێڵی دوو كۆ بوومەوە، پێشنیاریان كرد بچەمە ئەردەن و قسە لەگەڵ سەركردەكانی ئیخوان بكەم بۆ چارەسەری ناكۆكیی هەردوو هێڵەكە. دوای گەڕانەوەم بۆ بەغدا، سەردانی دكتۆر عەدنان دلێمیم كرد، باسی دۆخی كوردستانم بۆ كرد، ئەویش هانی دام سەردانی ئەردەن بكەم، بەڵكو چارەسەی دۆخەكە بكرێت.\nلە (17/1/1992) گەیشتمە عەممان، ڕۆژێكی زۆر سارد و سەرما بوو، بە هۆی بەفرەوە زۆربەی شەقامەكانی شار داخرابوون، ژمارە تەلەفۆنی نزار حەمدان تكریتیم لا بوو كه شوێن و جێگای ئیخوانه‌كانی ده‌زانی له عه‌ممان، پەیوەندیم پێوە كرد و ناونیشانی ماڵەكەی پێ دام و چووم بۆ لای، دوای ئه‌وه‌ی نانی نیوەڕۆم خوارد گەیاندمیە لای سەركردەكانی ئیخوان، چاوم كەوت بە دكتۆر ئوسامە تكریتی.\nلە عەممان كۆبوونەوەیەكم لەگەڵ ژمارەیەك سەركردەی ئیخوان كرد، لەوانە: دكتۆر عیسام كازم ڕاوی، دكتۆر ئەحمەد كازم ڕاوی، دكتۆر ئوسامە تكریتی، دكتور عەبدولمەجید سامەرائی، دوای دوو سەعات گفتوگۆكردن له شه‌وێكی سارددا، بەشداربووان بەڵێنیان دا بە زوویی كێشەی نێوان هەردوو هێڵەكە چارەسەر بكەن، به‌ڵام من په‌رۆشییه‌كی زۆرم له ناوچاوانی ئه‌و برایانه‌دا نەبینی، بە جووڵەی نواڕین بۆ یه‌كیان زانیم چاره‌ی كێشه‌كه لای ئه‌وان نییه، ئەمانە هیچیان بە دەست نییە و كەسێكی تر هەیە قسەی یەكلاكەرەوە و بڕیار لای ئەوە. پاشان گەڕامەوە بەغدا و لەوێشەوە بۆ كوردستان و ئەنجامی سەردانەكەم بە مامۆستا سدیق و ئه‌و برایانه‌ی خه‌تی دوو ڕاگەیاند.\nدوای ماوەیەك لە بەغدا خالید مەشهەدانی هات بۆ لام و وتی كەسێك دەیەوێت بتبینێت، وتم كێییە؟ وتی دكتۆر سەلاح بیلال یەكێك لە نزیكەكانی دكتۆر عەبدولمونعیم ساڵح، لەگەڵ خالید ڕۆیشتم بۆ لای، خالید جێی هێشتین و دووبەدوو ماینەوە، باسی دۆخی ئیسلامییەكانی كوردستانمان كرد كە چۆن هەردوو هێڵەكە لێك ترازاون و ئەوەش بە كوێ گەیشتووە، دوای سەعاتێك قسەكردن نەگەیشتینە هیچ ئەنجامێك، ناوبراو وەكو پارێزەرێكی هێڵی یەك قسەی دەكرد، هه‌ر له یه‌كه‌م ساتدا هه‌ستم به‌وه كرد، به‌ڵام ئارامم گرت و وام پیشان دا كه مێشێك میوانم نییه و هه‌موو شت به‌ره‌و ئاڕاسته‌یه‌كی خێر ده‌چێت، چونكە ئه‌گه‌ر وا نه‌بوایه ده‌بوو هه‌ر له چه‌ند چركه‌ی یه‌كه‌می سه‌ردانه‌كه‌دا وازم لێ بهێنایه و خواحافیزیم لێ بكردایه، به‌ڵام من كاره‌كەم زۆر بە لاوە گرنگ بوو، به‌داخه‌وه لە كۆتاییدا كەوتە هەڕەشەكردن لە من و وتی: ئەگەر واز لەم هەڵوێستانەت و مەلا سدیق نەهێنی ئەوا لە ئیخوان دەرت دەكەین و ئەمەش بە هەموو شانەكانی ئیخوان دەگەیەنین. دیارە من سەرم سووڕما كەسێكی تازە بێت و بتوانێت كەسێكی دێرینی ئیخوان فەسڵ بكات! بە تووڕەییەوە ڕۆیشتم و دەرگاكەم داخست.\nپاش ماوەیەك لەسەر داوای حوسام سەعید ئەلنعێمی و كامیل محەممەد عەلی جارێكی تر سەردانی عەممانم كرد، بەڵام ئەمجارە بۆ بینینی دكتۆر عەبدولمونعیم ساڵح. گەیشتمە عەممان و ماوەی دوو هەفتە لەوێ مامەوە چاوەڕێی دیداری دكتۆر عەبدولمونعیم بووم، لەو ماوەشدا سەردانی دكتۆر عەدنان دلێمی و دكتۆر موساعیدم كرد، هه‌روه‌ها له‌گه‌ڵ بازرگانی گه‌ورەی عێراقدا له‌و كاته‌دا حاجی هاشم تاهیر ئەلعانی چه‌ند جار پێكه‌وه دانیشتین .\nكەسێك بە ناوی ئیبراهیم عەبدولهادی ئەڵقەی پەیوەندیی نێوان من و دكتۆر عەبدولمونعیم بوو، هەموو ڕۆژێك بەڵێنی دەدا دیدارەكە ڕێك بخات، بەڵام هەر نەبوو، من زوو زانیم ئەوان نایانەوێت من ببینن، چونكە دكتۆر عەبدولمونعیم پشتیوانیی لە هێڵی یه‌ك دەكرد، ئەمەش نهێنیی ڕێكنەخستنی دیدارەكە بوو، دوای ئەو ماوە زۆرە ئیبراهیم پەیوەندیی پێوە كردم و وتی بەداخەوە دكتۆر عەبدولمونیعم زۆر سەرقاڵە و ناتوانێت بتبینێت!\nجا ئیتر من پاش ئه‌و هه‌وڵ و تێكوشان و ماندووبوونه بڕیارم دا به هه‌موو شێوه‌یه‌ك یارمەتیی مامۆستا سدیق و بزووتنه‌وه‌ی ڕاپه‌ڕین بده‌م، دواتریش بوومە ئەندامی شوورای ئەو حزبە. هەر بە نهێنی كارم دەكرد، چونكە من ماڵم له بەغدا بوو، له‌ژێر چاودێریی ئاسایشی ئه‌وێدا ده‌ژیام، چه‌ندجار پیاوانی گه‌وره‌ی وه‌ك مامۆستا شێخ محەممەد بالیسانی و حاجی عەباس دووری كه پیاوێكی گه‌وره‌ی خزمی عزت دوری بوو، دراوسێم بوو، ئاگادار كرابوومه‌وه كه ده‌بێت ئاگام له خۆم بێت و له‌ژیر چاودێریدام له لایه‌ن بەعسەوە!\nبەم شێوەیە ئیخوان لاپەڕەیەكی ڕەشی لە مێژووی خۆی لە عێراق تۆمار كرد، نەیانتوانی ئەو كێشەیە چارەسەر بكەن، وازیان لەوە هێنا كۆمەڵەیەكی بەهێز درووست بكەن و پشتیوانییان لە گرووپێك دەكرد، لایەنگری هێڵێك بوون دژی هێڵێكی تر، بە هۆی كەسە دیكتاتۆرەكان و به‌رژه‌وه‌ندیخوازانی تایبه‌تی ناو ئیخوان نەیانتوانی هیچ ئاگادارییەكی ئەوتۆیان لەسەر دۆخی بانگەوازی ئیسلامیی كوردستان هەبێت، نەیانتوانی هێڵە ناكۆكەكان لەسەر پڕۆژە و سەركردایەتییەكی هاوبەش كۆ بكەنەوە، كه ده‌یانتوانی بیكه‌ن، بەڵام بەداخەوە لایه‌نگیروی ناحه‌ق، نادرووست و نابه‌جێ نه‌یهێڵا، كه‌وا ده‌زانم هه‌ندێكیان له‌م دواییه‌دا لێی په‌شیمان بوونه‌وه، بەڵام پاش چی؟! وا ده‌زانم ڕۆژێك دێت هه‌موو ئه‌وانه په‌شیمان ببنه‌وه له‌و كارانه‌ی كه كردیان به‌رانبه‌ر بانگەوازی ئیسلامی له‌و سه‌رده‌مه‌دا له كوردستان و له هه‌موو عێراق و ناوچه‌كه‌دا، بەڵام ئه‌و ڕۆژه په‌شیمانی بێهووده و بێسووده !\nكاری ئیخوان ئێستا له عێراقدا زۆر شڕ و شپرزەترە له زۆر شوێنی تر كه كاری ئیخوانی تێدا بێت، ئه‌م كاره‌ش ته‌نها هه‌ر له هه‌رێمی كوردستان و عێراق ڕووی نه‌داوه، له‌گه‌ڵ سه‌ركرده و ڕێبه‌ری ئیخواندا، به‌ڵكو هه‌مان دووفاقی كاتی خۆی كه‌وته ناو ئیخوانەكانی سوودان، دواییش باڵێكیان حزبی تورابیان پێك هێنا، ئه‌مانه‌ش هه‌مووی به‌ڵگه‌ن له‌سه‌ر ئه‌وه‌ی زۆربه‌ی سه‌ركرده‌كانی ئیخوان به مورشیدیشه‌وه تا ئه‌م سه‌عاته كه‌سانێكن كه توانا و شایسته‌ی سه‌ركردایه‌تییان نییە و هێچ كارێك یان زامێكیان پێ تیمار ناكرێت، ناتوانن هیچ دەردێك چاره‌سه‌ر بكه‌ن، بۆیه كاری ئیخوان له زوربه‌ی ناوچه‌كان و وڵاتانی ئیسلامیدا شكستی هێناوه، عه‌قڵییه‌تی سه‌ركردایه‌تییان تێدا نابینرێت، جگه له ده‌ردێكی تری كوشنده كه سه‌ركرده‌كانی ئیخوان پێیه‌وه ده‌تلێنه‌وه، ئه‌ویش: پاشقولگرتن له یه‌ك و فیڵ و ته‌ڵه‌كه له كاتی هه‌ڵبژاردن و سه‌پاندی بنه‌ماڵه‌یی و دیكتاتۆرییە، جگه له‌وه‌ی هه‌ندێك له‌و سه‌ركارانه، نه‌ك سه‌ركرده و ڕابه‌رانه نیمچه نه‌خوینده‌وارن و ناتوانن كاروباری ئیخوان له ناو ئه‌و ئۆردووگا ناوخۆیی و ده‌ره‌كییانەدا هاوسه‌نگ بكه‌ن.\nشه‌هریار حه‌سه‌ن یادی كێ ده‌كات؟\nحه‌یده‌ر عه‌بادی شه‌ڕی به‌ره‌ی لای ڕاستی ئازادكردنه‌وه‌ی شاری موسڵی ڕاگه‌یاند\nده‌مانچه‌كه‌ی ئه‌دهه‌م بارزانی


Kalar Technical Institute KTI - كـــــاره با\nپاش دامەزراندنى پەیمانگاى تەکنیکى کلار هەرلەسەرەتاوە بەشى کارەباش بووە یەکیێک لەدامەزراوەگرنگەکانى ناوچەى گەرمیان . لەسەرەتای دامەزراندنی پەیمانگاکەمانەوە بەشى کارەباش شان بەشانى بەروبوومى کیێڵگەیی پێشوازى لەخوێندکارانى ناوچەکەو ناوچەکانى ترى هەرێمەکەمانى کرد بۆبەدەستهێنانى بڕوانامەى دبلۆمى تەکنیکى لەم بوارەدا. خوێندکارانى دەرچووى ئەم بەشەش دەبنە سەرمایەیەکى گرنگ بۆهەرێمى کوردستان بەگشتى و ناوچەکەش بەتایبەتى ئەمەجگەلەوەى خوێندکارانمان توانیویانە لەڕێگەى ئەم بەشەوەبڕوانامەى بەرزتر بەدەست بهێنن و خزمەتى گەلەکەمانى پێبکەن و دەرچونى ئەم بەشە ش دەبنە بنەمایەکى پتەو بۆخزمەت کردنى وێستگەوکارەباییەکانى ناوچەکە کەوەک پیشەوەرێک کاری تێدا ئەنجام بدەن و لەهەمان کاتدا تواناى خزمەتکردنى کەرتەتایبەتەکانى ناوچەکە لەڕوى وزەى کارەباو کەرەستەکارەباییەکان بکەن .


په‌یام و به‌رنامه‌و دروشمه‌كانی لیستی 162 بۆ هه‌ڵبژاردن || كۆسرەت رەسوڵ:دەنگ بەكاندیدەكانی لیستی 162 بدەن || لاهوری شێخ جه‌نگی: یه‌كێتی خۆی نوێ ده‌كاته‌وه || یه‌كێتی ئه‌وروپا ڕه‌خنه‌ی یه‌كجار توند له‌توركیا ده‌گرێت || ئه‌ڵمانیا.. هه‌وڵه‌كان چڕكراونه‌ته‌وه بۆ رێگرتن له رێكخراوه تیرۆرستییه‌كان || ئەمریکا روونکردنەوە دەداتە عیراق || لاڤرۆڤ : پەیوەندییەکانمان لەگەڵ خۆرئاوا لە کاتی شەڕی سارد خراپترە || کۆبوونەوەی ھەفتانەی ھاوپەیمانان و وەزارەتی پێشمەرگە بەڕێوە چوو || ژمارەی تونێلەکانی تیرۆریستانی داعش لە عێراق ئاشکرادەکرێت || نەتەوە یەکگرتووەکان داوای پاراستنی کاندیدەکانی عيراق دەکات ||\nڕوسیا بەدووری نازانێت داوای کەمکردنەوەی دیبلۆماتکارانی ئەمەریکا بکات لە ڕوسیادا بۆ 300 یان کەمتر\nدەزگای هەواڵی ڕوسی لە زاری جۆرجی بۆریسینکۆی بەڕێوبەری بەڕێوبەرایەتی ئەمەریکای باکوور لە وەزارەتی دەرەوەی ڕوسیاوە بڵاویکردەوە جۆرجی بۆریسینکۆ وتوویەتی وەزارەتەکە بەدووری نازانێت داوا لە ئەمەریکا بکات ژمارەی کارمەندانی دیبلۆماتکارانی ئەمەریکا لە ڕوسیا کەم بکاتەوە بۆ 300 کەس یان کەمتر.\nجێی وەبیرهێنانەوەیە لە مانگی حەوتدا مۆسکۆ لە میانەی ناکۆکیە سیاسییەکاندا لەگەڵ واشنتن داوای لە ئەمەریکا کرد لە سەدا 60 ی کارمەندەکانی لە ڕوسیا کەم بکاتەوە و بەوەش ژمارەیان بووە 455 کارمەند.\nبۆریسینکۆ بە دەزگا ڕاگەیاندنە ڕوسییەکەی وت 455 ژمارەی ئەو کارمەندە ڕووسیانەیە کە لە ئەمەریکا کاردەکەن بەو هاوڵاتییە ڕوسییانەشەوە کە لە بنکەی نەتەوە یەکگرتووەکان لە نیویۆرک کاردەکەن.\nبۆریسینکۆ وتیشی " ڕاستییەکە ئەوەیە کە ئێمە لە هاویندا ئەو هاوڵاتییە ڕوسیانەشمان لەبەرچاو گرتووە کە لە نەتەوە یەکگرتووەکان کاردەکەن، ئەوە نیاز پاکی بوو لە ئێمەوە."\nوتیشی " لەبەر ئەوەی ئەوان بەو نیاز پاکییەی ئێمەیان نەزانی ئەوا ئێمە مافی خۆمانە کارمەندانی ئەمەریکی لە ڕوسیا کەم بکەینەوە." وتیشی مۆسکۆ لەوانەیە چیتر کارمەندە ڕوسییەکانی نەتەوە یەکگرتووەکان لەبەرچاو نەگرێت.\nبۆریسینکۆ بەردەوام بوو لە لێدوانەکانی و وتی " لەم حاڵەتەدا دەبێت ژمارەی کارمەندانی ئەمەریکی لە ڕوسیا بگاتە 300 یان کەمتر."\nلە ماوەی ڕابردوودا دەزگاکە لە زاری وتەبێژی باڵیۆزخانەی ئەمەریکا لە ڕوسیاوە بڵاویکردەوە وتەبێژەکە وتوویەتی " واشنتن هیوادارە پابەندبوون بە داواکارییەکانی مۆسکۆوە هۆکارێک بێت بۆ ئەوەی دوو وڵاتەکە چیتر ڕێوشوێنی تۆڵەکردنەوە لە یەکتر نەگرنە بەر."\nماریا ئۆڵسنی وتەبێژی باڵیۆزخانەی ئەمەریکا لە ڕوسیا وتی " گرژبوونی پەیوەندییەکان لە بەرژەوەندیی هیچ لایەکدا نیە. هیوادارین گرژییەکان نێوان دوو وڵاتەکە نەمێنن."\nیه‌كێتی ئه‌وروپا ڕه‌خنه‌ی یه‌كجار توند له‌توركیا ده‌گرێت...\nلاڤرۆڤ : پەیوەندییەکانمان لەگەڵ خۆرئاوا لە کاتی شەڕی سارد خراپترە...\nئەمریکا روونکردنەوە دەداتە عیراق...\nبەرەبەیانی رۆژی شەممەی رابردوو، بە ھاوبەشی لەگەڵ فەرەنساو بریتانیا، ئەمریکا ھێرشێکی موشەکی کردەسەر چەند ئامانجێکی ناو خاکی سوریا کە پەیوەندییان بە بەر...\nلاڤرۆف:پەیوەندییەكانی روسیاو وڵاتانی خۆرئاوا لە ئاستێكی زۆر خراپدایە...\nلاڤرۆف تۆمەتەكانی رۆژئاوا بەتایبەتی تیریزا مەی سەرۆك وەزیرانی بەریتانیای رەتكردەوە كە گوایە روسیا بەڵگەكانی بەكارهێنانی چەكی كیمیایی لە شاری دومای س...\nترەمپ: زیاتر لە 100 موشەكمان ناوە بەسوریاوە...\nسەرۆكی ویلایەتە یەكگرتوەكانی ئەمریكا رایگەیاند زیاتر لە 100 موشەكمان ناوە بەسوریاوەو هیچ یەكێك لەو موشەكانەش نەخراوەتە خوارەوە....\nترەمپ داوای كردووە بە زووترین كات هێزەكانی ئەمەریكا لە سوریا بكشێنەوە...\nناتۆ: روسیا به‌رپرسیارێتی قه‌یرانی سوریا له ئه‌ستۆ بگرێت...\nچه‌ند ورده‌كارییه‌ك له‌سه‌ر هێرشه‌كه‌ی سه‌ر سوریا...\nئه‌نجومه‌نی ئاسایش داوایه‌كی روسیای ره‌تكرده‌وه...\nئه‌نجومه‌نی ئاسایشی نێوده‌وڵه‌تی له كۆبوونه‌وه‌ی له باره‌ی ره‌وشی سوریا، ره‌شنوسی پڕۆژه‌یه‌كی روسیای له‌باره‌ی سوریا ره‌تكرده‌وه. له پڕۆژه‌كه‌یدا...\nئه‌مریكا: ئه‌گه‌ر سوریا جارێكی تر چه‌كی كیمیای به‌كاربهێنێت هه‌لًَوێستی توندترمان ده‌بێت....\nله میانی كۆبوونه‌وه‌ی ئه‌نجومه‌نی ئاسایشی نێوده‌وڵه‌تی له‌سه‌ر ره‌وشی سوریا، نیكی هیلی نوێنه‌ری ئه‌مریكا له ئه‌نجومه‌نی ئاسایش رایگه‌یاند: ویلایه‌ته...


◄ Result: Found 928, page 1 of 93 Items per page: 🗐 1 🗐 5 🗐 10 🗐 25 🗐 50 🗐 100\n👁 This item has been viewed 4,763 times\n📝 10 رێکخراوی هەولێر لەسەر دۆخی شارەکەیان بەیاننامەیەک بڵاودەکەنەوە Documents\n📅 Added on May 3 2016 11:00AM\n👁 This item has been viewed 12,269 times\nکوردستان لەبەردەم هەژمونی گەندڵکاراندایە بۆ/ سەرۆ [ More... 👁] ✖ ✖ ✖ 0 1 ✔ 83% ✍ H.B. 3-5-2016 11:00:04\n👁 This item has been viewed 4,329 times\n📊 116 شوێنەوار لە پارێزگای هەولێر دەدۆزرێتەوە Statistics and Surveys\n📅 Added on Oct 26 2016 10:47AM\n👁 This item has been viewed 7,758 times\nدواڕۆژ، کۆچەر عەلی بەڕێوەبەری شوێنەواری هەولێر را [ More... 👁] ✖ ✖ ✖ 0 0 ✔ 89% ✍ H.B. 26-10-2016 10:47:37\n📷 11ی ئازار لە هەولێر Image and Description\n📅 Added on Jan 19 2014 6:40PM\n👁 This item has been viewed 22,868 times\n... [ More... 👁] ✖ ✖ 0 1 ✔ 70% ✍ H.B. 19-1-2014 18:40:58\n📊 14 کرێکار لە هەولێر گیانیان لەدەستداوە Statistics and Surveys\n📅 Added on Dec 30 2014 11:59AM\n👁 This item has been viewed 8,536 times\nرەهێڵ سەمەد بەرپرسانی لقی هەولێری سەندیکای کر [ More... 👁] ✖ ✖ ✖ 0 0 ✔ 79% ✍ H.B. 30-12-2014 11:59:12\n👁 This item has been viewed 27,505 times\nباکووری کوردستان - ناوەندی گشتی پارتی دیموکراتی گ [ More... 👁] ✖ ✖ 37 0 ✔ 99% ✍ H.B. 1-2-2020 15:05:16\n📅 15-03-2020 - دووەم رۆژی قەدەغەکردنی هاتوچۆ لە هەولێر و سلێمانی Dates & Events\n👁 This item has been viewed 55,148 times\nرۆژهەڵاتی کوردستان - کرێکارانی شارەداریی سەقز، بە [ More... 👁] ✖ ✖ 41 0 ✔ 99% ✍ H.B. 1-2-2020 15:05:16\n📊 2 کرێکار لەهەولێر گیانیان لەدەستداو ژمارەی قوربانیان له و شارە گەیشتە 15 کرێکار Statistics and Surveys\n📅 Added on Jun 27 2013 12:38PM\n👁 This item has been viewed 12,416 times\nدوو کرێکاری دیکە لەشاری هەولێر گیانیان لەدەستداو ب [ More... 👁] ✖ ✖ ✖ 0 0 ✔ 70% ✍ H.B. 27-6-2013 12:38:44\n📊 20% داهاتی سنووری هەولێر ناچێتەوە وەزارەتی دارایی Statistics and Surveys\n📅 Added on Mar 26 2017 10:12PM\n👁 This item has been viewed 2,963 times\nدواڕۆژ، نوسینگەی هەولێر پارێزگاری هەولێر رایدەگەی [ More... 👁] ✖ ✖ ✖ 0 0 ✔ 76% ✍ H.B. 26-3-2017 22:12:48


هەڵبژاردنی داهاتووی عێراق |\nHome بیروڕا هەڵبژاردنی داهاتووی عێراق\non: ئازار 17, 2018 In: بیروڕا, سەرەکیNo Comments\nکەمتر لە سێ مانگی تر، نزیکەی حەوت هەزار کاندید، لە هەشتاوهەشت قەوارەی جیاواز، کێبڕکێ دەکەن بۆ بەدەستهێنانی ٣٢٩ کورسیی پەرلەمان لە عێراقدا. لە هەڵبژاردنێکدا کە هەست دەکرێت لە زۆر ڕووەوە جیاواز بێت لە هەڵبژاردنەکانی پێشووی عێراق.\nلە پاش هاتنی ئەمه‌ریکیەکان بۆ عێراق، هەڵبژاردن بە شێوەیەکی ڕێکخراو بەڕێوە دەچێت، وەک بەشێک لە پڕۆسەی دیموکراسی لە عێراقدا. ئەمه‌ریکاییەکان وەها لە عێراقیان دەڕوانی کە وەک هەر شوێنێکی تر وەهایە لە جیهاندا، کە بە پڕۆسەی پاش دیکتاتۆرییەتدا تێپدەپەڕێت.\nڕووداێک هەیە کە وەک نوکتە وەهایە دەرخەری ئەم خۆشباوەڕییەی ئەمه‌ریکاییەکانە. ڕۆی ستیوارت لە کتێبی Occupational Hazards دا دەڵێت پاش نۆ مانگ لە هاتنی ئەمه‌ریکاییەکان بۆ عێراق لە ساڵی ٢٠٠٣، لە شارێک لە باشووری عێراق یەکێک لە شارەزایانی ئەمه‌ریکی لە بواری دیموکراسی کۆڕێک بۆ چەند ئەندامیکی ئەنجوومەنی شارەوانی ساز دەکات، کۆڕەکە وەها دەست پێ دەکات:\nبەخێر بێن بۆ دیموکراسیی نوێتان. پاش پێشاندانی چەند سلادێک دەڵێت: پێشتر من بە خزمەتتان گەیشتووم. ئێوەم لە کەمبۆدیا دی. ئێوەم لە ڕوسیا دی. هەروەها ئێوەم لە نایجیریاش دیوە. پاش ئەم قسانە چەند ئەندامێک کۆڕەکە بەجێ دەهێڵن. مەبەستی شارەزا ئەمه‌ریکییەکە ئەوە بووە کە پڕۆسەی دیموکراتیزەکردن لە هەموو جێگایەک وەک یەکە. ئەم خۆشباوەڕییە بنەمای ئەوە بوو کە گوایە لە ڕێگای دیموکراسییەوە حکومەتێک دێتە ئاراوە کە نوێنەری خەڵك بێت بە جیاوازییەکانیانەوە. بەڵام پاش زیاتر لە پانزە ساڵ، کاتی ئەوەیە بە جۆرێکی تر لە پڕۆسەی هەڵبژاردن بنۆڕین لە عێراقدا.\nپێش ئەوەی لەسەر ئەو بابەتە بدوێین، پێویستە بە خێرایی قسەیەک لەسەر ئەم هەڵبژاردنەی ئەمساڵ بکەین. بە پێی هەندێک دراو هەڵبژاردنی ئەمساڵ جیاوازە، عێراق شەڕی داعشی کۆتایی پێ هێناوە، دیارە لە ڕووی سەربازییەوە، هەردوو پێکهاتەی کورد و سوننە، ئەوەندە لاوازن کە بە کەمترین هێز و زۆرترین پەرتەوازەییەوە لەم هەڵبژاردنەدا بەشدار دەبن. بەم پێیە ئایا ئەم هەڵبژاردنە بۆ یەکەمجار بونیادی سیاسیی عێراق دەگۆڕێت بەوەی شیعە دەتوانن بەبێ بوونی بەشدارێکی ڕاستەقینە، یان ڕکابەرێکی جیاواز حوکمی عێراق بکەن؟ ئەگەر کێشمەکێشی ناوخۆیی خۆیان ڕێگە بدات؟\nلە لایەکی ترەوە، ئایا دەکرێت، بە تایبەت لە ڕووی سەربازییەوە کە ئەم هەڵبژاردنە وەها بخوێندرێتەوە کە هەڵبژاردنی پاش داعشە. شەڕی داعش بوو بە هۆکاری هاتنەئارای هێزی چەکداریی نوێ بە ئامانج و شەرعییەتی نوێوە. ئەم هێزانە ئێستا لە توێی یاسای دیاریکراودا ڕێکخراون، وەک هەندێک دەڵێن، ئایا هەڵبژاردنی داهاتوو کودەتایەکی سەربازی دەبێت، بەوەی هێزی حەشد زەمینەی ئەوەیان بۆ ڕەخساوە کە دەسەڵاتی یاساداڕشتن لە وڵاتدا کۆنتڕۆڵ بکەن؟\nهەر وەک دەرکەوتەیەکی پاش داعش، بۆ یەکەمجار بە زۆری باس لە دیاردەی بان-تایفی و بان-ئیتنی دەکرێت لە عێراق، بە تایبەت پاش شکستی ڕیفراندۆمی کوردی. بەڵام هێشتا هەتا ئێستا هیچ هێزێکی ڕاستەقینە لە عێراقدا لە جۆری بان-تایفی بوونی نییە. باس لەوە دەکرا کە ڕەنگە حزبی دەعوە باڵی عەبادی ببێتە هێزێکی میانڕەوی نیشتیمانی، بەم پێیە چاوەڕوانی ئەوە دەکرا کە ئەم هێزە لە هێزێکی وەتەنی (ناسیونالیستی +کۆمیونیستی) وەک سەدر نزیک بێتەوە، بەڵام هەرزوو دەرکەوت کە هەموو ئەمانە وەهمی نابەجێن. ئێستا وەک زانیاریی ورد لە بەردەستدایە کە هەردوو باڵی حزبی دەعوە لە پاش هەڵبژاردن یەک دەگرنەوە.\nلە نزیکبوونەوە لە ڕۆژی هەڵبژاردن دەبینین هەموو هێزەکان دەچنەوە قاڵبەکەی خۆیان، سوننەکان بە زۆری چوونەوە ژێر باڵی عەلاوی و ئەوانەی کە داوای هەبوونی هەرێم دەکەن وەک گرووپێک مانەوە، کە ڕەنگە زیاتر لە خواستی سوننەوە نزیک بن. بەڵام لە ڕاستیدا سوننە لە عێراقدا هێشتا نەگەیشتووەتە ئەو قۆناغەی کە ببێتە خاوەن حزبی سیاسی، ڕاستەقینە، بۆیە زیاتر هێزە سیاسییەکان لەسەر بنەمای کەسایەتی و عەشیرەت بونیادنراون لەوەی کە هێزێکی سیاسی بن، کە ڕێکخراوێتی و دید و دەزگا و ناوەند و سەرمایەی هەبێت.\nکورد لە بەغدا لە نێوان دوو دیددا گیری خواردووە: دیدێک کە چاوەڕێیە بەغدا هیچ کارێک نەکات و ئەوەی کە ئەو باوەڕی پێیەتی ببێتە واقیع. ئەم دیدە پارتی دیموکراتی کوردستان ڕابەرایەتی دەکات و بڕوای وەهایە کورد هیچی لە بەغدا دەست ناکەوێت. پارتی دەیەوێت (یان بە هیوایە) ئەم پەیامە بە ناوخۆ و دەرەوە بە شێوەیەکی واقیعی بگەیەنێت. بۆیە لە ڕاستیدا باوەڕی بە هیچ هاوکارییەکی ڕاستەقینە نییە لەگەڵ بەغدادا. جاران لە شێوەی خیتابی شەڕئاسادا ئەم پەیامەی دەگەیاند بەوەی بەغدای وەها ناوزەد دەکرد کە بەرەو دیکتاتۆرییەت دەچێت و لە ڕووی ئابوورییەوە تووشی موفلیسی بووە.\nلە لایەکی ترەوە بەرەیەکی تر هەیە کە بڕوای وەهایە دەکرێت جۆرێکی تر لە پەیوەندی لەگەڵ بەغدادا درووست بکرێت، بە تایبەت پاش شکستی کورد لە ڕیفراندۆمدا. بەم پێیە هەردوو دیدەکەی کورد لە شکستەوە سەرچاوە دەگرێت، یەکەمیان چاوەڕێی ئەوەیە کە بۆ دونیای بسەلمێنێت کە هەرچەندە شکستی هێناوە بەڵام لەسەر حەق بووە، دووەم دەیەوێت بانگەشە بۆ ئەوە بکات کە پاش شکست هیچ ڕێگەچارەیەکی ترمان نییە جگە لە پەیوەندی لەگەڵ بەغدادا. هەڵبژاردن و دەرئەنجامەکەی ڕاستەوخۆ کاریگەریی دەبێت لەسەر هەریەک لەم دوو ڕەوتە.\nبەم پێیە عێراقی پاش هەڵبژاردنی داهاتوو، کە سەردەمی پاش داعش و پاش ڕیفراندۆمە عێراقێکی جودا دەبێت بەوەی شیعە هیچ نەیارێکی جیاوازی کاریگەرییان لە عێراقدا نەماوە. ئەم دیدە ڕەنگە هێندە سەقامگیر نەبێت، چونکە دۆخەکە هێندە سەقامگیر نییە، کاتێک کە دێتە سەر ئەوەی کە ئایا دەتوانرێت دۆخێکی جیاواز بهێنرێتە ئاراوە لە عێراقدا پاش هەڵبژاردنی داهاتوو. دۆخی جیاواز پێویستی بە هەبوونی دیدێکی ئابووریی سیاسیی جیاواز هەیە بۆ وڵات، لە هەمان کاتدا بەوەی کە ئایا مەبەست لە هەبوونی حکومەت چییە لە عێراقدا. هەتا ئێستا لە پاش ٢٠٠٣وە پرسی حوکمداری لە عێراقدا پرسی چەسپاندنی دەسەڵاتی پێکهاتە و کەسایەتییەکانە، بە جۆرێک کە هەموو سامانی وڵات بۆ ئەوە تەرخان کراوە کە چۆن پێکهاتەیەک، حزبێک، کۆمەڵێک کەسایەتی بتوانن عێراق وەها دابڕێژنەوە کە بتوانن زۆرترین سوودی لێ وەربگرن و پێگەی خۆیان و پێهاتەکەیان قایم بکەن. لە ئەنجامدا زۆربەی زۆری عێراق لەژێر هێڵی هەژارییەوەیە، بێبەرییە لە هەموو خزمەتگوزارییە سەرەتاییەکان و هیچ ئاماژەیەک نییە بۆ باشتربوونی پاش ئەوەی کۆمەڵگای نیودەوڵەتی کەمترین یارمەتی بە عێراق دا و زۆرترین قەرزی پێبەخشی.\nئایا دەکرێت چاوەڕێی چی بکەین لە هەڵبژاردنی داهاتوو:\nیەکەم، ڕەنگە بە جیاواز لە جارانی پێشوو، لە ئەم هەڵبژاردنەدا خەڵک ئەوەندە حەماسەتی نەبێت بۆ دەنگدان، بەتایبەت کە دەبینین کە هەڵمەتی بایکۆتکردن و دژایەتیی پڕۆسەی دەنگدان، بە ئاشکرا ڕێک دەخرێت و لە ئارادایە. لە بری نائب بە ئەندام پەرلەمان دەوترێت ناهب. ئەمەش سەرەتای وەرچەرخانی هەڵوێستی کۆمەڵگای عێراقییە بەرامبەر هەڵبژاردن و دیموکراسی. ئەم جۆرە لە نائومێدییە کاریگەریی هەیە لەسەر پەیوەندیی نیوان حکومەت و کۆمەڵگا، هەروەها شەرعییەتی پڕۆسەکە. بەڵام ڕەنگە هێشتا زوو بێت بۆ قسەکردن لەسەر ناشەرعیبوونی سەرتاپای پڕۆسەکە. بەڵام دەکرێت باس لەوە بکرێت کە خەڵکی عێراق بە زۆری گەیشتوونەتە ئەو باوەڕەی کە هەڵبژاردن ئەگەر هەمان شت دووبارە نەکاتەوە ئەوا هێندە گۆڕانکاری درووست ناکات.\nدوو، هەموو پێکهاتەکان هێزەکانیان پەرتە، بە هۆکاری شەڕ و ڕیفراندۆم و ململانێ لەسەر دەسەڵات. لای شیعە هەست بە سەرهەڵدانی تەوژمی نوێ دەکرێت لە هەناو پڕۆسەی شیعەدا بەوەی کە شیعەی وەتەنی یان شیعەگەرایی لە شێوازی ناسیونالیزمی عێراقیدا سەرهەڵدەدات. ئەمە چاوەڕوانکراو بوو چونکە شیعە وەک تەوژمێکی بان-دەوڵەتی، چاوەڕوانی ئەوەی لێ دەکرا، وەک ئەو تەوژمەکانی تر، پان-عەربیزم و شیووعییەت، ڕەهەندی دەوڵەتی یان وەتەنی لێ جودا بێتەوە. بەڵام ئەم تەوژمە، مایەی نیگەرانیی ئێرانە، بۆیە لە سەردانی بۆ بەغدا ڕاوێژکاری عەلی خامنەئی، ولایەتی بە ڕاشکاوانە ئاماژەی بە ئەوەدا کە سەحوەی ئیسلامی ڕێگە نادات بە حوکمی شیووعی و لیبراڵی. لە ئاماژەیەکی ڕووندا بە هاوپەیمانی سەدر و شیووعییەکان.\nسێ، پاش هەڵبژاردنی داهاتوو چاوەڕوان دەکرێت کە عێراق زیاتر بەرەو ناوەندگیریی هەنگاو بنێت. ئەم ئاڕاستەیە بەرەو گەڕانەوەی سێنترالیزەیشن بۆ ناو پڕۆسەی سیاسیی عێراق بە مانای کۆتایی پێهێنانی فیدراڵی یان لامەرکەزی کە بەشێک بوو لە پڕۆژەی ئەمه‌ریکا، بە مۆدێلی ئەڵمانیا، بۆ ڕێگەگرتن لە هاتنەوەی دیکتاتۆرییەت لە عێراقدا. لە کاتێکدا کە ڕەنگە دەوڵەتی ناوەندیی باڵادەست بێت، بەڵام دەوڵەتێکی تۆکمە یان بەهێز نابێت، بەڵکو زیاتر دەوڵەتێک دەبێت کە بە ئاڕاستەی درووستبوونی دەوڵەتێکی سەربازی ئایینی قووڵ دەڕوات لە هەناوی دەوڵەتدا.\nچوار، هەردوو ڕەوتە کوردییەکە نائومێد دەبن لە بەغدا چونکە هەموو هیوای میانڕەوی عەبادی و ناسیونالیستی سەدر، لە ئەنجامدا هیچ بە ئەوانی تر نابەخشێت، بەتایبەت کە ئێستا کەس گومانی لەوە نییە کە هەردوو میانڕەوی و ناسیونالیستی هیچ نین جگە لە بەشێک لە یارییەکە. حکومەتی عێراقی، بڕوای بە کورد نییە و دەخوازێت لاواز بێت، ئەم دیدە هاوتەبایە لەگەڵ دیدی وڵاتانی ئیقلیمی، هەتا ئاستێکیش ئەمه‌ریکاییەکان لەگەڵ ئەوەدان کە کورد بهێنرێتە قاڵبێک کە نەبێتە مەترسی لەسەر عێراق.\nپێنج، وەک چۆن هەڵبژاردن لە ناوەوە کاریگەریی هەیە ئەوا بە هەمان شێوەش لە دەرەوە کاریگەریی هەیە، لە هەردوو ئاستی ئیقلیمی و نیودەوڵەتیدا. دیارە ئەمه‌ریکا و ئێران هەردوو دەخوازن عێراق بە شێوازی جیاواز بێت. عەبادی وەها دەبینرێت کە ئەو کەسەیە کە ئەم دوانە هاوسەنگ دەکات. بەڵام ئەمه‌ریکاییەکان بە گومانن لە دۆخەکە. گومانەکەشیان لەوەدایە ئەگەر عەبادی بیەوێت میانڕەو بێت ئەوا نە دەتوانێت کاریگەریی ئەوتوی هەبێت بەسەر حکومەت و پەرلەماندا، نە دەخوازێت ئەو کارەش بکات، بە تایبەت کە هاوپەیمانیی شیعە وەک یەک هاوپەیمانی دێنەوە ناو حکومەت. بەم پێیە کارتی ئەمه‌ریکا لە عێراقدا لاواز دەبێت لە پاش هەڵبژاردنی داهاتوو. ئەگەر ئەمه‌ریکا گەیشتە ئەو دۆخەی کە هەست بکات پلانەکانی بە خواستی ئەو ناڕوات ئەوا یارمەتی و هاوکاری بۆ عێراق دەوستێنێت وەک فشارێک، کە لە ڕاستیدا هێندە کاریگەریی نابێت. هەتا ئێستا ستراتیژی ئەمه‌ریکا بۆ ڕووبەرووبوونەوەی ئەو دۆخە ڕوون نییە. چونکە وەها دیارە ئەمه‌ریکاییەکان وەها بیر دەکەنەوە کە ئەوە ئەگەرێکی لاواز بێت کە نەتوانن ئەجیندای خۆیان بچەسپێنن بەسەر حکومەتی عێراقدا، هەتا ماوەیەک لەمەوپێشیش یاسایەکی نەنووسراو هەبوو لە ناوچەی سەوز کە کەس قسەی باڵوێزخانەی ئەمه‌ریکی ناشکێنێت، ڕەنگە پاش هەڵبژاردن کۆتایی بەو دۆخە بێت.\nڕەنگە ئەمانە هەموو بە گۆڕانکاری یان ئەگەری گۆڕانکاری تەماشا بکرێت، بەڵام هەندێک شت ناگۆڕێن. گەندەڵی زیاتر قووڵ دەبێتەوە و دەزگایی دەبێت، بە تایبەت کە هێزی چەکداریی حزبەکان پێویستیان بە دارایی زیاترە بۆ مانەوەیان. بەم پێیە خەمی گەورەی حزب ئەوەیە کە چۆن میلیشیاکەی و کەسایەتییەکانی بژێنێت. بەم جۆرە، وەک چۆن ئێستا هەموو حزبە سیاسییەکان لە بەغدا مەکتەبی ئابوورییان هەیە، بۆ سەرپەرشتیی کاروباری ئابووریی حزب، کە بەشی زۆری دابەش کراوە بە پێی پێگە و قورسایی حزبەکە لە دەسەڵاتدا. ئەگەری مانەوەی ئەم دیاردەیە زۆرە و بگرە چاوەڕوان دەکرێت بەهیزتر بێت.\nدابەشبوونی تایفی ناگۆڕێت چونکە بنەمای حوکمڕانی دادەڕێژێت. وەک چۆن لە ٢٠١٠ هەوڵی تێپەڕاندنی تایفییەت بەرگەی نەگرت، هەر هەوڵێک لە ئێستاشدا بەرقەرار بێت ئەوا بەرگەی واقیعەکە ناگرێت.\nبەم پێیە هەڵبژاردنی داهاتوو گۆڕانکاری دەکات لە عێراقدا، بەڵام نەک ئەو گۆڕانکارییانەی کە زۆرینەی خەڵکی عێراق چاوەڕوانن.


عومران له سیداره ده‌درێت – Knwe.org\nسەرەکی » هەواڵ » عومران له سیداره ده‌درێت\nعومران له سیداره ده‌درێت\nدادگایه‌كی پاكستان له هه‌رێمی پنجاب-ی باشووری خۆرهه‌ڵاتی ئه‌و وڵاته بڕیاری دا عومران عه‌لی تۆمه‌تبار به ده‌ستدرێژی‌و كوشتنی منداڵێكی حه‌وت ساڵان، له سێدار بدرێت.\nئیحتیشام قه‌دیر شا نوێنه‌ری داواكاری گشتی له‌و باره‌یه‌وه رایگه‌یاند، دادگاكه‌یان حوكمی له سیداره‌دان‌و زیندانی هه‌تاهه‌تایشی بۆ عومران عه‌لی ده‌ركردووه، له كه‌یسی ده‌ستدرێژی‌و كوشتنی منداڵێكی حه‌وت ساڵاندا به ناوی زه‌ینه‌ب. جگه له‌وه‌ش تۆمه‌تباره‌كه‌ی به بڕی یه‌ك ملیۆن روپێ غه‌رامه كردووه، كه ده‌كاته نزیكه‌ی 10 هه‌زار دۆلار.\nئاماژه‌ی بۆ ئه‌وه‌ش كرد، ئه‌و كه‌سه‌ی حوكم دراوه، تاوانبارێكی به ئه‌زموونه‌و تا ئێستا چوار تۆمه‌تی به‌سه‌ردا ساغ بۆته‌وه، هێشتا نۆ تۆمه‌تی تریش ماوه كه دواتر یه‌كلایی ده‌كاته‌وه.\nپۆلیسی ئه‌و وڵاته له ناوه‌ڕاستی مانگی رابردوودا ته‌رمی زه‌ینه‌ب-یان له ناو خۆڵ‌و خاشاكدا دۆزیوه‌ته‌وه‌و دانیشتوانی ناوچه‌كه باس له‌وه ده‌كه‌ن، كه له ماوه‌ی یه‌ك ساڵدا 12 تاوانی له‌و جۆره له ناوچه‌كه‌یاندا رووی داوه.


ئەو پەنابەرانەی لە سوید دەمرن چییان بەسەر دێ؟ - Radio Sweden Kurdish - رادیۆی سوید Radyoya Swêdê | Sveriges Radio\n.پێتەر ئاندەرشۆن بەڕێوەبەری نووسینگەی شاری ئورێبرۆی فۆنووسە. هازیم گوردە، ئیمامە لە کۆمەڵەی ئیسلامی بۆسنییەکان لە شاری ئوێرەبۆ. وێنە: شاهۆ موانی\nFoto: Shaho Mwnay\n.ئانی ستاڤلینگ بەرپرسی بەشی نیشتەجێیە لە ستۆکهۆڵم. وێنە: شاهۆ موانی\nئەو پەنابەرانەی لە سوید دەمرن چییان بەسەر دێ؟\n"لەبەر ئەوەی ژمارەی کەسییان نییە پرسەکە ئاڵۆزە"\nبڵاو کرایه‌وه måndag 31 oktober 2016 kl 09.14\nڕێژەی ئەو پەنابەرانەی بەر لەوەی وەڵام سەبارەت بە مافی پەنابەری وەرگرن دەمرن زیادی کردووە.\nگیان لەدەستدانی ئەو پەنابەرانەش بۆ کەسووکاریان ڕەوشێکی ئاڵۆز دێنێتە ئاراوە. هاوکات پرسی چۆنێیەتی مامەڵکردن لەگەڵ بەخاسپاردنی ئەو کەسانە، کەم کەس و لایەن هەیە ئەزموونی لەسەری هەبێت، بەتایبەت بیرۆی کاروباری ناشتن (begravningsbyrå) و کۆمەڵە ئاینییەکان.\nهازیم گوردە، ئیمامە لە کۆمەڵەی ئیسلامی بۆسنییەکان لە شاری ئوێرەبۆ. هازیم گوردە باس لە پەنابەرێک دەکات کە ماوەیەک بەر لە ئێستا مردووە و دەڵێ.\n- جێگەی دڵگرانییە. پاشان چەندین پرس لەلای مرۆڤ سەر هەڵدەدات ، بۆ نمونە ئەو خێزانە چییان بەسەر دێ؟ لە سوید دەمێننەوە یان داخوازینامەی پەنابەرییەکەیان ڕەت دەکرێتەوە و دەبێ بۆ وڵاتەکەی خۆیان بگەڕێننەوە.\nهازیم گوردە لە نێو گوڕستانی نۆرا شیرکووگۆردێن لە شاری ئوێرێبرۆ لە تەنەیشت گۆڕێکەوە کە لەسەر کێلەبەردی گۆرەکە ناو، ڕۆژی لە دایکبوونی و مردنی ئەو کەسە لەسەر نوسراوە ڕاوەستاوە. ئو گۆڕە گۆڕی پیاوێکە، ئێمە پێی دەڵێنێن محەمەد، بەڵام ئەو پیاوە ڕاستیدا ناوێکی دیکەی هەیە. محەمەد خەڵکی سوریایە و وەک پەناخواز لەگەڵ هاوسەرەکەی و دوو منداڵیدا هاتوونەتە سوید، بەر لەوەی وەڵام سەبارەت بە داوای مافی پەنابەرییەکی وەرگرێت محەمەد بەهۆی نەخۆشییەوە گیان لەدەست دەدات.\nمحەمەد تەنیا نییە کە لە کاتی بەڕێوەچوونی پرۆسەی پەناخوازییەکەیدا مردووە، بەڵکو بەپێی ئامارێکی دەستگەی کۆچ (Migrationsverket) کە لەسەر داوای بەشی کوردی ڕادیۆی سوید ئامادەی کردووە دەرکەوتووە کە ساڵی ڕابردوو ٥٢ کەس بەر لەوەی وەڵامی داوای مافی پەنابەرییەکەیان وەرگرنەوە مردوون. ئەمەش بەراود بەساڵی ٢٠١٣ کە ئەو کات ڕێژەکە ١٩ پەنابەر بووە زۆر زیادیکردووە. ئەمساڵیش هەتاوەکو کۆتای مانگی هەشت ٤٣ پەنابەر بەر لەوەرگرتنەوەی وەڵام لە سویددا مردوون. هاوکات ئاماژە بەوە کراوە کە ڕێژەی پەنابەر زیادیکردووە و لەو ڕوانگەیەشەوە ڕێژەی مردن لە نێویاندا زیاد دەکات.\nجێگەی باسە کە بەشێکی زۆر لە بیرۆی کاروباری ناشتن و کۆمەڵەئاینییەکان و هاوڵاتیان سەبارەت بە خاکسپاردنی تەرمی ئەو پەنابەرانە لە سوید یان گەڕاندنەوەی تەرمەکانیان بۆ وڵاتەکانیان زانیارییان کەمە. ئەمەش دەبێتە هۆی ئاڵۆزبوونی چۆنییەتی مامەڵەکردن لەگەل ئەم پرسەدا. هۆکارێکیان پەیوەندی بەوەوە هەیە کە ئەو کەسانە ژمارەی کەسیی کە بەسوید بە پەرشووننوومەر (personnummer) ناسراوە نیانەوە و تۆماری دانیشتوویان نییە.\nئەمەش دەبێتە هۆی کاتی زیاتر پێچوونی ناشتنی تەرمەکانیان لە سوید یان گەڕانەوەیان بۆ وڵاتەکان خۆیان.\nهاوکات بەپێیی چەندین داب و نەریتی دەبێ کەسە مردووەکە بەزووترین کات بەخاک بسپێردرێن.\nسەبارەت بە خاکسپاردنی محەمەد, هازیم گوردە پەیوەدنی بە فۆنووس کە بیرۆیی کاروباری ناشتن ئەنجام دەدات کردووە. پێتەر ئاندەرشۆن بەڕێوەبەری نووسینگەی شاری ئورێبرۆی فۆنووسە. پێکەوە هەریەکە لە پێتەر و هازیم هەستاون بە کارکردن بۆ بەخاکسپاردنی محەمەد. بەڵام لەبەر نەبوونی ئەزم لەو بوارەدا چەندین پرسی بێ وەڵام لەلایان سەری هەڵدا، بەتایبەت لە چی جێگەیەک محەمەد بەخاک بسپێردرێ یان کێ خەرجی تێچوونی بەخاکسپاردنەکەی دەدات؟\nپێتەر دەست بەجێ پەیوەندی بە بەرپرسانی کڵێسایی ئەو جێگەی محەمد لێی ژیاوە دەکات، بەڵام وەڵامێکی ڕاست و دروستی دەست ناوکەوێت کە کێ ئابووریەکە لە ئەستۆ دەگرێ و دەڵێ.\n- من پەیوەندیم بە بەڕێوەبەری گۆڕستانەکەوە کرد و بابەتەکەم تێگەیاند، پاشان دەرکەوەت کە ئەویش زانیاری تەواوی لەبەردەستدا نەبووە وە بڕیاریدا کە پەیوەندیم پێوەبکاتەوە و لەگەڵ هاوکارانیدا ئەم بابەت تاوتوێ بکەن. لە دوایدا ڕایانگەیاند کە خەرجی بەخاکسپاردنی محەمەد لە بەرپرسیارێتی ئەواندا نییە. بەڵکو ئەوان پەیوەندیان بەو شارەوانییەوە کردووە کە محەمەد لێی ژیاوە. لە دەرئەنجامدا شارەوانییەکە ڕایگەیاندووە کە ئەوان ئامادەن خەرجییەکە لە ئەستۆ بگرن.\nبەپێی یاسایی سوید خەرجی گۆڕ، بیرۆی کاراوباری ناشتن، سندوقی تەرم یان دارەمەیت، بەخۆڵەمێشکردنی لاشە و گواستنەوەی تەم لە سویدەوە بۆ وڵاتەکەی خۆی دەبێ لە میرات یان سامانی مردووەکە کە لەپاش خۆی بەجێی دەهێڵی بدرێ. ئەگەر کەسە مردووەکە هیچ سەروەت و سامانێکی لە پاش خۆی بەجێ نەهێشت ئەوا ئەو بەرپرسیارییەتییە دەکەوێتە ئەستۆی شاروانییەکان.\nبەشی کوردی ڕادیۆی سوید ڕاپرسییەکی لەسەر ئەو ٢٥ شارەوانییەی کە زۆرترین ڕێژەی پەنابەریان وەرگرتووە ئەنجامداوە و لەو ڕێژەیە ١٤ شارەوانیان وەڵامیان داوەتەوە. لە دەرئەنجامی ڕاپرسییەکەدا هاتووە کە کۆمەکی تایبەت بە خەرجی بەخاکسپاردن بەپێی شارەوانییەکان جیاوازەو لە ١٠٠٠٠ کرۆن بۆ ٢٥٠٠٠ کرنۆنە.\nئەگەر هاتوو کەسووکاری ئەو پەنابەرەی لە سوید مردووە بیانەوێ تەرمەکەی بۆ وڵاتەکەی خۆیان بگەڕێننەوە ئەوا دەبێ خۆیان خەرجیی ناردنەوەی تەرمەکە لە ئەستۆ بگرن. لەبەر ئەوەی شارەوانییەکانی سوید بەپێی یاسا مافی ئەوەیان نییە کۆمەک بۆ گەڕاندنەوەی تەرم دابین بکەن. جێگەی باسە کە لە ڕاپرسییەکەدا هاتوو دوو شارەوانی لە سویددا ڕایانگەیاندووە کە ئەوان حاڵەتیان هەبوو کە پەنابەرە مردووەکە نە کەس لە سوید هەبوو وە نە لە دەرەوەی وڵات و ناچار بوون خۆیان بڕیاری بەخاکسپاردنی پەنابەرکە بدەن.


کیکی سیتین قسەی خۆی لەسەر یاریەکەی ئیسپانیۆل کرد\nHome›وەرزش›جیهانی›کیکی سیتین قسەی خۆی لەسەر یاریەکەی ئیسپانیۆل کرد\nلە کۆنگرەیەکی رۆژنامەوانیدا کیکی سیتینی راهێنەری یانەی بەرشەلۆنە پێش یاری سبەی دێربی دژی یانەی ئیسپانیۆل، بەشداری کردو باسی لە یاریەکەو یاریزانەکانی یانەکەی کرد.\nستیتین رایگەیاند: بەڵێ یاری دێربی پێوانە ناکرێت، لەسەرمانە باشترین ئاست نیشان بدەین، من دڵخۆشم و یانەکەم خۆشحاڵە بەکاری ئێمە،لەسەرمانە تا کۆتا رۆژ کار بکەین، راستە کارەکە قورسە بەڵام نامانەوێت خۆمان بەدەستەوە بدەین، لە یاری ڤیاریاڵ ئێمە نایاب بووین”.\nدواتر وتی:” بە دڵنیاییەوە ئێمە دەمانەوێت نازناوی خولەکە ببەینەوە،ئەگەر سبەی ئێمە لەو یانەیە ببەینەوە ئێمە هۆکار نین بۆ دابەزینی ئەوان، ئەوە پەیوەندی بە کاری سەرەتای وەرزەکەی خۆیانەوە هەیە”.\nلەسەر یاریزانەکانی وتی:” دی یۆنگ چاکبووەتەوەو ئێستا راهێنان دەکات لەگەڵ تیپەکە، گریزمانیش بەهرەو توانایەکی باشی هەیەو یاریکردنی سێرجی رۆبێرتۆش لە هێڵی ناوەند شتێکی گرنگە، ڤیدالیش گرێبەستی هەیەو دەیەوێت بمێنێتەوە و لە پلانەکانی ئێمەدایە لەم وەرزە،ئانسۆ فاتیش بە شێوەیەکی گەورە ئاستی بەرز بووەتەوە خۆشحاڵین بە ئاستی ئەو یاریزانەو بەرەوپێشەوە چووە”.\nلەبارەی تاقیکردنەوەکانی قۆناغی 12 پەروەردە چەند بڕیارێکی دەرکرد\nتەندروستی ڕاپەڕين: دۆخی کۆرۆنا هەرگيز لەمە خراپتر نابێت\nقوباد تاڵەبانی: ئەم پەلامارانە دەیسەلمێنن کە مەترسی داعش ماوە


بە نمایشی بەرهەمی سینەماکارانی کورد، لەوانە: فیلمی دیکۆمێنتاریی لەسەر ژیانی سینەماکاری هەرمانی کورد "یەڵماز گۆنای" Yilmaz Güney بە ناونیشانی "ئەفسانەی پاشا ناشیرینەکە" The Legend of the Ugly King لە دەرهێنانی "حوسێن تەباک" سینەماکاری کوردی دانیشتووی وڵاتی ئەڵمانیا و لە بەرهەمهێنانی "مەمەد ئەکتاش" سینەماکاری کوردی دانیشتووی وڵاتی ئەڵمانیا لە بەشی "سینەمای کلاسیک"، فیلمی سینەمایی "ئاماتۆره‌کان" Amateurs بە رۆڵ بینینی خاتوو "پەرژین عەبدوالڕەحمان" خانمە ئەکتەری کوردیی دانیشتووی وڵاتی سوید و لە دەرهێنانی خاتوو "گابریلا پیچلێر" Gabriela Pichler لە وڵاتی سوید لە بەشی "پێشبڕکێی نۆردیک" Nordic واتە وڵاتانی ناوچەی ئێسکاندیناڤیا، فیلمی دیکۆمێنتاریی "دۆزەرەوەی مین" The Deminer لە دەرهێنانی "هۆگر هیرۆری" سینەماکاری کوردی دانیشتووی وڵاتی سوید و لە نووسینی سیناریۆی "شنوار کەماڵ" لە بەشی "پێشبڕکێی دیکۆمێناریی نۆردیک"، فیلمی سینەمایی "یۆڵ" (ڕێگا) YOL لە دەرهێنانی "یەڵماز گۆنای" سینەماکاری کوردی هەڵگری خەڵاتی چڵەبەڕووی زێڕینی فیستیڤاڵی نێودەوڵەتی فیلمی "کان"ی فەڕەنسا، فیلمی سینەمایی "ئیسرافیل" لە نووسینی هاوبەشی "ئەرسەلان ئەمیری" سینەماکاری سنەیی و خاتوو "ئایدا پەناهەندە" و لە دەرهێنانی خانمە سینەماکاری ئێرانی "ئایدا پەناهەندە" بەشی "پێشبڕکێی نێودەوڵەتی" و کورتە فیلمی 21 خولەکی "بۆ منداڵانی من" To My Children لە دەرهێنانی "شوان دلێر قەرەداغی" سینەماکاری کوردی دانیشتووی وڵاتی نۆڕوێژ لە بەشی "نەتەوەکان و ناسیۆنالیزم" چل و یەکەمین فیستیڤاڵی نێودەوڵەتی فیلمی "یۆتۆبۆری" Göteborg لە وڵاتی سوید بەڕێوەچوو.\nفیستیڤاڵی نێودەوڵەتی فیلمی "یۆتۆبۆری" کە بە گەورەترین ڕووداویی سینەمایی لە نێوان وڵاتانی ناوچەی ئێسکاندیناڤیا دێتە ئەژمار، لە ساڵی 1979 بە نمایشی 17 فیلمی سینەمایی لە 3 هۆڵی سینەما و بە بەشداریی 3 هەزار بینەر لە شاری یۆتۆبۆری لە وڵاتی سوید دامەزراوە و ساڵانی رابردووش ژمارەی فیلمەکان و هۆڵی سینەماکانی زیادی کردووە و رێژەی بینەرانی گەیشتۆتە 115 هەزار کەس.\nچل و یەکەمین خولی فیستیڤاڵی نێودەوڵەتی فیلمی "یۆتۆبۆری" بە بەڕێوەبەرایەتیی هونەریی "یۆناس هۆلمبێرگ" Jonas Holmberg و بە بەشداریی 399 فیلم لە دەرهێنانی سینەماکارانی 78 وڵاتی جیهان لە چەندین بەشی جۆراوجۆر، لەوانە: بەشی "پێشبڕکێی نێودەوڵەتی" 20 فیلم، بەشی "پێشبڕکێی نۆردیک" 9 فیلم، بەشی "پێشبڕکێی دیکۆمێناریی نۆردیک" 8 فیلم، بەشی "پێشبڕکێی ئینگمار برێگمان"Ingmar Bergman بە ٨ فیلم، بەشی "پێشبڕکێی دەستپێدەکات"Startsladden بە ١٠ فیلم، بەشی "پێشکەش کردنی خەڵاتی شانازیی "هەژدیها" Dragon بە خاتوو ژوولییەت بینووش" Juliette Binoche ئەکتەری فەڕەنسی هەڵگری خەڵاتی ئۆسکار و خەڵاتی باشترین ئەکتەری فیستیڤاڵە گرینگە جیهانییەکانی فیلم لەوانە: کان، بەڕڵینالە، ڤێنیز و کۆمەڵێک خەڵاتی گرینگی جیهانی دیکە بە 4 فیلم، بەشی "پێشکەش کردنی خەڵاتی شانازیی "هەژدیها" بە خاتوو ئالیسا ڤیکاندێر" Alicia Vikander ئەکتەری هەڵگری خەڵاتی ئۆسکار و خەڵکی شاری یۆتۆبۆری 5 فیلم، بەشی "تەرکیز" واتە: بەشی "نەتەوەکان و ناسیۆنالیزم" 15 فیلم، بەشی "سێبەرە دروەشاوەکانی چین"Electric Shadows of China بە ١٥ فیلم، بەشی "سەدەیەک لەگەڵ ئینگمار برێگمان" 4 فیلم، بەشی "دیداریی دووبارە لەگەڵ بێرگمان" 6 کورتە فیلم و 2 فیلمی سینەمایی، بەشی دەرەوەی پێشبڕکێی "سینەمای نۆردیک" لەوانە: بەشی "رووناکی نۆردیک" 21 فیلم، بەشی "کورتە فیلمی نۆردیک" 5 فیلم، بەشی "رووناکی نۆردیکی سینەما و تەلەڤیزیۆن" 5 فیلم، بەشی "کورتە فیلمە سویدییەکان" واتە: بەشی "لە ڕێگای زمان و هەواوە" 4 فیلم، بەشی "خاڵی شکاو" 6 فیلم، بەشی "تێپەڕین لە سنوورەکان" 6 فیلم، بەشی "خەونەکان و ئاواتەکان" 6 فیلم، بەشی "شاری ئاڕمانی" 6 فیلم، بەشی "کۆمەڵگایەک بە پەیوەندییەکی زۆرەوە" 6 فیلم، بەشی "کار و پشوودان" 6 فیلم، بەشی "ژیان لە لیمبۆ" 6 فیلم، بەشی "شۆفیرەکان" 6 فیلم، بەشی "شاردنەوە" 6 فیلم، بەشی "ئاسۆکان، مەئموورییەت و ئایدیا گەورەکان" 6 فیلم، بەشی "چیرۆکەکانی سووریا" 3 فیلم و بەشی "جووڵەی سویید" 2 فیلم، بەشی دەرەوەی پێشبڕکێی "سینەمای نێودەوڵەتی" لەوانە: بەشی "گاڵا" 15 فیلم، بەشی "مەستێرز" 18 فیلم و بەشی "تەرکیز لەسەر ئەنیمەیشن: دێنیس تۆپیکۆف"Dennis Tupicoff بە ٦ فیلم، بەشی "ئاسۆکان" 11 فیلم و بەشی "سینەمای وێرتیکاڵ" 9 فیلم، بەشی "سینەمای کلاسیک" 10 فیلم، بەشی "5 کیشوەری جیهان" 65 فیلم و بەشی "جووڵە زۆرەکان" Maximerat Animerat بە 8 فیلم، بەشی "دەنگە نوێیەکان"New Voices بە ٢٧ فیلم و هەروەها کۆمەڵێک سیمینار و کۆڕ و کۆبوونەوەی پسپۆڕانە سەبارەت بە کەسایەتی "ئینگمار برێگمان"، بەشی "بازاڕی فیلم"، ڤۆرکشۆپی ئەکتەری لە لایەن خاتوو "ژوولییەت بینووش" ئەکتەری ناوداری سینەمای جیهان و هەروەها چەندین بەشی دیکە لە رۆژانی 26ی ژانوییە تا 5ی فێبرییەی 2018 لە 10 سینەما و 40 هۆڵی شاری یۆتۆبۆری لە وڵاتی سوید بەڕێوەچوو.\nخەڵاتەکانی باشترین فیلم لە فیستیڤاڵی فیلمی سارایڤۆ\nفیلمی (ونبوون لە غوباردا) لە بڕیتانیا نمایش دەکرێت\nفیلمی (ونبوون لە غوباردا)ی دەرهێنەری کورد سۆران ئیبراهیم بە نوێنەرایەتی هەر...\nفیستیڤاڵی فیلمی سارایڤۆ ئەمشەو خەڵاتەکانی دابەشدەکات\nئەمشەو، ٢١ەمین فیستیڤاڵی فیلمی سارایڤۆ بە دابەشکردنی خەڵاتەکانی لە هۆڵی نەت...\nفیلمی داو لە فیستیڤاڵی سارایڤۆدا ستایش دەکرێت\nفیلمی داو (Dolanma) ی دەرهێنەری تورکی تونچ داڤوت (Tunc Davut) لە کاتی نمایش...\nفیلمێک دەربارەی ژیان پاش ڕووخانی حکومەتی کۆماری دیموکراتی کۆریا\nهەواڵێکی بەپەلە لە تەلەفزیۆنەوە پیشان دەدرێت بەوەی کە حکومەتی کۆریای باکور ...\nپردی سیخوڕەکانی ستیڤن سپیلبێرگ لە فیستیڤاڵی فیلمی نیویۆرک نمایش دەکرێت\nفیلمە نوێکەی ستیڤن سپیلبێرگ (Steven Spielberg) کە باس لە جەنگی سارد دەکات و...\nفیستیڤاڵی فیلمی سارایڤۆ بە فیلمی دووەم دایک دەستیپێکرد\nدوێنێ وەک یەکەمین ڕۆژی دەستپێکی فیستیڤاڵی فیلمی سارایڤۆ بە نمایشکردنی فیلمی...\nشەش فیلمی تورکی لە ٢١ەمین فیستیڤاڵی فیلمی سارایڤۆ پیشان دەدرێن\nجارێکی تریش تورکیا لە فیستیڤاڵی فیلمی سارایڤۆ بە بەهێزییەوە بەشداری دەکات، ...


چەوا خێزانەک دێ نمونەیی بیتن؟ - Nubar NGO\nزاخۆ 27\t℃\nسەرەکی/جڤاك/چەوا خێزانەک دێ نمونەیی بیتن؟\nچەوا خێزانەک دێ نمونەیی بیتن؟\nNubar Media Send an email ئایار 15, 2020\n0 52 .\nبەری ئەم بەحس ل ناڤەروکا خێزانێ بکین گرنگترین خالا ئارامیێ دژیانا خێزانیدا پێک دئێتن ژ لێک نزیکیا ھزری و عەقلی و گونجاندنا دەروونی و تێگەھشتنا لایەنێ بەرامبەر، کو ئەف خالە دبن بیمەو سەرکەفتنا ژیانا خێزانی ،بەلێ گەلەک جاران ژئەگەرێ نەبینا وان خالان دێ بینی خێزان ژ فیردەوسەکێ بەرەف دوزەخەکا بەردەوام دچیت ،دەما زەلامەک د تەمەنێ سەر پێنجی سالیێ دا کچەکا بیست سالی دئینیت ژئەگەرێ ھەبونا پارەی و دەسھەلاتێ ئەو کچە رازی دبت ئەڤە زڤرینەکە بو ژیانەکا بەرزەو مەترسیەکە بو ئایندەیێ وێ خێزانێ، ژلایێ دەروونیڤە پێک ئینانا خ\nێزانێ تنێ کومبینەک نینە دژورەکا چار دیواریڤە و خوارن لسەر سفرەیەکێ،بەلکو رەھەندێن خێزانێ گەلەک ژوێ چەندێژی مەزنترن وەک سونەتەکێ لێ بنێرین،بەری ھەرتشتەکی ستوینەکە بکومەلایەتی بونا تاکی ،چونکی خێزان ئانکو لێک نزیکیا ھزری و ھشیاریا دەروونی یە،ئانکو ھەبونا پەیامەکا ھەفبەشا کەسایەتیە کو دبتن خالەکا ئێکگرتی بو وێ چەندێ خێزانەکا نمونە بیتن لبەرامبەری ئێک ، ئەف چەندەژی ڤیانەکا ڤەشارتی بەرھەم دئینت بو بەردەوام بینا ژیانێ و ئێک قبولکرنێ و گھورینا کەساتیا ئێک بو ئێک جورێ کەسایەتیێ ب پال پشتیا فکری و دەروونی و کومەل\nایەتی بو ئێک مەبەست و پاشی پێک ئینانا خێزانێ، بەردەوام ئافرەت ھەول ددت بایەخ و سەرنجا زەلامێ خوە بو خو رابکێشت و بەختەوەر بکتن بەرامبەری وێ خێزانەک نمونە ھەبیتن،ھەرچەندە ئەگەر ھەردوک کاردکن چ ژدەرڤەبیت یان دمالدا بتایبەت ئافرەت وی دەمی پێتڤی ب حەوانەیا دەروونی و روحی یا ھەی دا بشێن بەختەوەربن،بەلێ ژئەگەرێ فشارا روژانەو ماندیبون و کێمیا پێتڤیان گەلەک زەحمەتە ئافرەت بشێتن خێزانەک نمونە بدەست ڤە بینت ئەگەر قوربانیێ بو نەدت، ئەگەر حالەتەکێ نەخوش ھات پێشیا خێزانێ و توشی گیرو گرفتان بی پێتڤیە تو ژ شیانێن خو کێم نەک�\n� و ئازایی و بوێریا خو لبەرامبەر وێ گرفتێ بێخیە کاری داکو ھەفسەنگیا خێزانێ بپارێزی ،بھێزترین فاکتەرێ لێک نزیکیا ژن و مێران(راستگوییە) ھەرچەندە ئەگەر ئەو ئاخفتنا راست یان راستگویی دەما دئێت ڤەگوھاستن تەحلی یان شەھمزاریژی بیتن، راستگویی نیشانا سەرەکی یا خێزانا نمونەییە.زەلام دڤێت جیاواز ژ کومەڵگەھێ ھزربکتن بەرامبەر خێزانا خو چونکی ئەو نەبتنێ ھەفپشکا ژیانا زەلامیە بەلکو ھەفپشکا سوزو ڤیان و ھەستێن زەلامی یەو ئاییندیێ وان ئێکە ژبەرڤێ چەندێ ناچێبت ب چاڤێ خودانکەر و کەسا مالێ بەرێخوبدینێ. چونکی ململانێ کرن و س�\n�ر ڕەقی لھەمبەری ئێک دل رەقی و حەسیدی و دل پیسی ل جھێ وێ شین دبت و دکەڤن دحالەتێ گومانلێکرنێ دا بو ھەڤدو.گەلەک جاران دێ زەلام بو یاری و پێکەنین زیرەکی و زەلامینیا خو لدەف خزم و برارەرێن خو لسەر میزاجێ خێزانا خو و بەحسێ بوێری و ئازایەتی و دوو ژنیێ ب یاری پێکەنین کتن بەلێ ئەڤە مەزنترین بریندارکرنا نھێنیا ھەست و ئاگاھیا خێزانا ویە،بەلێ خێزانا وی نەشێت ب ھیچ شێوەیەکی بەرسڤا وی بدت ئەگەر بێ دەنگ بت دێ کەساتیا وێ روختن و توشی ئازارێن ھەستێن خوبیتن،ئەگەر بەرسڤێ بدت بەرامبەر وێ ھەمی یاری پێکرنێ دێ بچاڤەکێ نەفام و\nزاروکان بەرێخودنێ.گرنگیدانا زەلامی بو خێزانا وی ئەگەر د بچویکترین خالدا بیت وی دەمی باوەری بخو ھەبون ددلێ ژنێ دا دچەسپیتن، چونکی بنچینەیا ئارامیا خیزانێ گفتوگو وە دەما ھەر ئێک ژ ژن و مێرا ھەست ب بەرپساتیێ دکتن و رێزێ ل داخوازیێن ئێک دگرن وی دەمی دێ خێزانەکا نمونەیی پەیدابتن دویر ژ گەندەلی و نە پاقژیا خێزانێ و رەوشا زاروکی دێ دویربیت ژ خرابی و توندوتیژی و دژایەتیێ چونکی خێزانەکا بەختەوەر یاھەی سوزو ڤیانێ کوم دکت و ب زاروکان دبەخشیت و ل وی دەمی ئەو خیزانەکا نمونەییە .\nپرانیا ھەڤژینان شەرم دکەن ناڤێن ئێک بێژن\nبۆ زێده‌بینا به‌رهه‌مدارییا كاری بهێنڤه‌دانێن كورت وه‌رگره:\nئایار 15, 2020\nگەنج و کارتێکرنا موبایلێ\nعیراق.. ژئەگەرا تایفەگەریێ هیچ كریستیانەك ل وەڵاتی نامینیت\nژنەكا مسری ئەندامێ نێرینەیێ هەڤژینێ خۆ ژێڤە كر


پارێزگاری سلێمانی داوای لێبوردنی له پزیشكه‌كه‌ی دوێنێ‌و هاوپیشه‌كانی كرد\n2020-04-07 21:49 137 جار بینراوە کۆمێنت\nدیمه‌نێكی شه‌وانه‌ی شاری سلێمانی\nئه‌مڕۆ سێشه‌ممه 7ی نیسان، هەڤاڵ ئەبوبەكر، سەرۆكی لیژنەی باڵای روبەروبونەوەی كۆرۆنا لە سلێمانی، ئەنجامی لێكۆڵینەوەی كێشەی نێوان پزیشكەكە و تیمێكی هێزە ئەمنیەكانی راگەیاندوه و داوای لێبوردنی پێشكه‌ش به‌و پزیشكه و ته‌واوی هاوپیشه‌كانی كردوه.\nله‌رونكردنه‌وه‌یه‌كدا، هه‌ڤاڵ ئه‌بوبه‌كر سه‌رۆكی لیژنه‌ی باڵای ئۆپه‌راسیۆنه‌كانی پارێزگای سلێمانی بۆ به‌ره‌نگاربونه‌وه‌ی كۆرۆنا رایگه‌یاندوه، دوێنێ له یه‌كێك له خاڵه‌كانی پشكنین و چاودێریكردنی قه‌ده‌غه‌كردنی هاتوچۆدا، ڕوداوێكی نه‌خوازراو له‌نێوان تیمێكی چاودێریی‌و پزیشكێكی ڕویدا.\nئاماژه‌ی به‌وه‌شكرد، هه‌ر دوێنێ له‌گه‌ڵ ڕوداوه‌كه‌دا لیژنه‌ی لێكۆڵینه‌وه‌مان پێكهێنا، له ئه‌نجامی لێكۆڵینه‌وه‌كه‌دا ئه‌وه رونبوه‌وه، كه هه‌ردو لایه‌نی ئه‌م ڕوداوه، دڵسۆزانه له ڕاپه‌ڕاندنی ئه‌ركه‌كانیاندا بون، كه پاراستنی ته‌ندروستیی گشتی و جێبه‌جێكردنی ڕێنماییه‌كانه، هه‌ر هه‌ڵچون‌و گله‌ییه‌كیش له‌كاتی ڕوداوه‌كه‌دا ڕویدابێت له ئه‌نجامی په‌رۆشیی و پابه‌ندیی و شه‌ونخونی و ماندوبونی هه‌ردو لایه‌نه‌كه‌وه بوه، كه به به‌رده‌وامیی له ئه‌رك و خه‌می تێپه‌ڕاندنی په‌تای كۆرۆنادان.\nهه‌ڤاڵ ئه‌بوبه‌كر سوپاس و پێزانینی ئاراسته‌ی كه‌رتی ته‌ندروستیی و ئه‌ركی تیمه‌كانی پشكنین و چاودێریكردن كردوه‌و رایگه‌یاندوه، كه‌رتی ته‌ندروستیی و به‌تایبه‌تیی پزیشكان له ڕیزی یه‌كه‌می به‌ره‌نگاربونه‌وه‌دان و پشكی سه‌ره‌كیی ئه‌ركی پاراستنی ته‌ندروستیی گشتیی، وه‌ك هه‌میشه، كه‌وته سه‌ر ئه‌م خۆنه‌ویستانه.\nله‌و رونكردنه‌وه‌یه‌دا، سه‌رۆكی لیژنه‌ی باڵای ئۆپراسیۆنه‌كانی پارێزگای سلێمانی بۆ به‌ره‌نگاربونه‌وه‌ی كۆرۆنا داوای لێبوردنی پێشكه‌ش به‌و پزیشكه و ته‌واوی هاوپیشه‌كانی كردوه، كه به هه‌ڵوێست و تێگه‌یشتنی شایه‌نانه‌یان، بون به به‌شێكی گه‌وره‌ی چاره‌سه‌ر، دڵنیاییشداوه له‌وه‌ی، "هه‌مو لایه‌ك دڵنیا ده‌كه‌ینه‌وه، كه به‌م ئومێدو ئیراده‌و گیانه‌به‌رزه‌وه ده‌توانین یه‌كگرتوانه‌و سه‌ركه‌وتوانه ئه‌م دۆخه تێپه‌ڕێنین".\nدوێنێ، له یه‌كێك له خاڵه‌كانی پشكنین و چاودێریكردنی قه‌ده‌غه‌كردنی هاتوچۆدا، ڕوداوێكی نه‌خوازراو له‌نێوان تیمێكی چاودێریی و پزیشكێكدا ڕویدا، بۆ لێكۆڵینه‌وه‌ش له‌و روداوه، لیژنه‌یه‌ك پێكهێندرا.


28 ئاب، 2018 - KGN\nڕۆژ: ئاب 28, 2018\nنرخی دراو لە بازاڕەکانی هەرێم و عێراق\n28 ئاب، 2018 2 ئه‌یلول، 2018 fryad mohammad\nKGN – ئابوری نرخی دراو لە بازاڕەکانی هەرێم و عێراق ئەمڕۆ بەم شێوەیەیە ١٠٠ دۆلار بە ١٢١ ھەزار و ٦٠٠ دینارە. ١٠٠ یۆرۆ بە ١٤٠ ھەزار دینارە. ١٠٠ پاوەن بە ١٥٣ ھەزار دینارە. ١٠٠ ھەزار تمەن بە ١٢ ھەزار و ٢٥٠ دینارە. ١٠٠ لیرەی تورکی بە ٢٢ ھەزار دینارە.\n28 ئاب، 2018 fryad mohammad\nKGN – تەندروستی زۆرێك له‌ئێمه كاتێك پرته‌قاڵ ده‌خۆین, یان ده‌یكه‌ینه شه‌ربه‌ت, یان تێكه‌ڵ به زه‌ڵاته‌ی ده‌كه‌ین, ڕاسته‌وخۆ توێكڵه‌كه‌ی فڕێ ده‌ده‌ین و سوودی لێ وه‌رناگرین, كه ئه‌وه‌ش به‌پێی ووته‌ی پسپۆڕانی خۆراكی هه‌ڵه‌یه‌كی گه‌وره‌یه, چونكه توێكڵی پرته‌قاڵ چه‌ندین سوودی گرنگی بۆ ته‌ندروستی مرۆڤ هه‌یه و هیچی له‌به‌شه‌كه‌ی ناوه‌وه‌ی كه‌متر نیه و هه‌ر له‌كۆنه‌وه بۆ زۆر مه‌به‌ستی گرنگ سوودی لێ وه‌رگیراوه و چه‌ندین جۆره ده‌رمانی لێ دروستكراوه. لێره‌دا ئاماژه به چه‌ند سوودێكی توێكڵی پرته‌قاڵ ده‌كه‌ین: 1 / دژی جۆره‌كانی شێرپه‌نجه‌یه: توێكڵی پرته‌قاڵ دژی جۆره جیاوازه‌كانی شێرپه‌نجه‌یه و به‌رگری ده‌كات له گه‌شه‌كردنی خانه شێرپه‌نجه‌ییه‌كان.…


خزمەتی کار و ئاسوودەژیانی نەرویژ (NAV) | Samfunnskunnskap.no\nلە هەموو شارەوانییەکانی نەرویج فەرمانگەی ناڤ هەیە. ئەگەر پێویستیمان بە ئامادەکردن و شیاندن هەبوو بۆ ئەوەی دەست بەکار بکەین، یان ئەگەر پێویستیمان بە یارمەتی دارایی بوو لە کاتی نەخۆشیدا یان کاتە سەختەکانی تر ژیاندا دەتوانین یارمەتی لە ناڤ وەربگرین.\nهەروەها ناڤ بەرپرسە لە هەموو سیستمی دەستەبەرییە کۆمەڵایەتییەکان لە نەرویج. هەروەها ناڤ بەرپرسیشە لە پێشکەشکردنی هاوکاریی سۆسیال. هەرچەندە ئامانجی ناڤ ئەوەیە کە خاڵکانی زۆرتر کاربکەن بکەن، بەلام ناڤ بەرپرس نییە لە وەی کە ئێمە کارمان دەست بکەوێت یان کارمان هەبێت.\nئامانجە سەرەکیەکانی خزمەتی کار و ئاسوودەژیانی نەرویژ ئەمانەی خوارەوەن:\nیارمەتیدانی خەڵک بۆ ئەوەی ژمارەیەکی زۆرتر لە بازاڕی کار و چالاکیی بەسوود دا بەشداری بکەن و ژمارەیەکی کەمتر لە خەڵک یارانە وەربگرن.\nیارمەتیدان بۆ دروستکردنی بازاڕکارێکێ کارا و سەرکەوتوو\nدابینکردنی خزمەتی تایبەت بەپێی لێهاتووییەکان و پێداویستیەکانی بەکارهێنەران


بە بەشداریی كورد، شیعە و سوننە كۆبوونەوەیەكی فراوان لە بەغداد ئەنجامدەدرێت\n“كۆبوونەوەكە تاوتوێی پێكهێنانی حكومەتی داهاتوو دەكات”\nهەنگاوەكان بۆ پێكهێنانی حكومەتی نوێ لە عێراق چڕتردەبێتەوە، لەگەڵ بەردەوامی ناكۆكییەكاندا بڕیارە بەمنزیكانە كۆبوونەوەیەكی فراوان لەنێوان كورد، شیعە و سوننە ئەنجامبدرێت.\nسەرچاوەیەكی سیاسیی ئاگادار ڕایگەیاند، لە چەند ڕۆژی نزیكی داهاتوودا كۆبوونەوەیەكی سیاسیی گەورە بە بەشداری موقتەدا سەدر، سەرۆكی ڕەوتی سەدر، سەركردەی هێزە كوردییەكان و هێزە سونییەكان لەگەڵ سەركردەی لایەنەكانی چێوەی هەماهەنگی لە بەغداد ئەنجامدەدرێت.\nسایتی بەغداد لیەوم لە زاری ئەو سەرچاوەیەوە وتیشی، “كۆبوونەوەكە تاوتوێی پێكهێنانی حكومەتی داهاتوو دەكات”.\nكۆبوونەوە بڕیاردراوەكە دوای ئەو سەردانەی ئەمڕۆی نێچیرڤان بارزانی، جێگری سەرۆكی پارتی و محەمەد حەلبوسی، سەركردەی سوننە بۆ نەجەف و كۆبوونەوەیان دێت لەگەڵ سەدر.\nبەپێی هەندێك لە میدیا عێراقییەكان لە كۆبوونەوەكەدا ڕێككەوتن كراوە لەسەر كرانەوە بەڕووی لایەنەكانی چێوەی هەماهەنگی، جگە لە نوری مالكی، سەرۆكی هاوپەیمانیی دەوڵەتی یاسا.\nزیادبوونی دیداری لایەنەكان لەبارەی پێكهێنانی حكومەتی داهاتووی عێراق لەكاتێكدایە بەپێی سایتی فارس نیوز، کە میدیایەکی ئێرانییە و نزیکە لە سوپای پاسدارانەوە، ئێران لەڕێی ئیسماعیل قائانی، فەرماندەی فەیلەقی قودسی سوپای پاسدارانی ئێران پەیامی خۆی گەیاندووەتە بارزانی و بەرپرسانی پارتی بەوەی ڕازی نییە لەو هاوکێشەیەی ئێستا لە پێکهێنانی حکومەتی نوێی عێراقدا دەبینرێت.\n“هاوكێشەكە” بە ڕێككەوتنێكی پێشوەخت و نهێنی نێوان سەدر، بارزانی و حەلبوسی هاتە ئاراوە و ئامانج لێی پێكهێنانی حكومەت و دەنگدان بوو بە كاندیدانی یەكتر، بەبێ پشتبەستن و لەبەرچاوگرتنی هێز و لایەنەكانی دیكە.\nدوای سەردانەکەی قائانی بە کەمتر لە 24 کاتژمێر، پارتی، لەڕێگەیە مەسعود بارزانی-ی سەرۆكیەوە، دەستپێشخەرییەكی ڕاگەیاند و نێچیرڤان بارزانی، ڕاسپارد، کە هاوشان لەگەڵ حەلبوسی سەردانی نەجەف بكەن و لەگەڵ موقتەدا سەدر كۆببنەوە.\nهەوڵەكەی مەسعود بارزانی بەشێكی زۆری پەیوەندیی بە ناكۆكیی لایەنە شیعییەكانەوە هەیە، دەیەوێت ڕێكیان بخات، لەكاتێكدا بەهۆی كاندیدكردنی هۆشیار زێباری-ی خاڵی، لە هەرێمی كوردستان ناكۆكی و لێكترازانی ناوەتەوە.\nهەولێر.. زیندانیانی شیلادزێ و 75 زیندانیی دیکە بەدروشمی "ئازادی یان مردن" مانگرتنیان ڕاگەیاند\nدابەشكردنی مووچە گۆڕدرا.. پەروەردە بە دوو ڕۆژ وەریدەگرێت\nبەهۆی نزمبوونەوەی زۆری پلەکانی گەرماوە کەشناسی هاوڵاتییان ئاگاداردەکاتەوە\nبەڕێوەبەرایەتیی گشتیی کەشناسی و بومەلەرزەزانیی هەرێمی کوردستان ڕایگەیاند سبەی شەو پلەکانی گەرما بۆ ژێر سفر دادەبەزێت و شەختە…\nپۆلیسی سلێمانی تۆمەتبارێكی بە چەک و كامێرای نهێنییەوە دەستگیركرد\nپۆلیسی پارێزگای سلێمانی دەستگیركردنی تۆمەتبارێكی ڕاگەیاند، كە چەند پارچە چەكێكی نایاسایی و كامێرای نهێنی هێناوەتە شاری سلێمانی و…\nئەندامێكی ئەنجومەنی پارێزگا: پشكی سلێمانی لە غاز كەمە و سامانە سروشتییەكان بەرپرسە\nئەو پشكی غازەی لەلایەن وەزارەتی سامانە سروشتییەكانەوە بۆ سلێمانی تەرخانكراوە، كەمە و لەگەڵ زیادبوونی خواست، گرفتی نەبوونی دروستدەكات،…


هۆزات: کۆمەڵکوژیی پرسوس کۆنسێپتی هێرشە قڕکەرەکان بوو - Aryen News\nته‌مموز 25, 2020 15\nبەسێ هۆزات هاوسەرۆکی دەستەى بەڕێوەبەری کۆما جڤاکێن کوردستان (کەجەکە) بەشداریی بەرنامەى تایبەتی مەدیا تیڤی کرد و پێشهاتەکانی ئەمدواییەى کوردستان و تورکیا و رۆژهەڵاتی ناوەڕاستی شیکردەوە.\nهۆزات رایگەیاند، دەسەڵاتی فاشیستیی ئاکەپە – مەهەپە لە جەنگی جیهانیی سێیەم لە ناوچەکەدا سوود وەردەگرن و دەیانەوەێت قڕکردن و سڕینەوەى کورد بە ئەنجام بگەیەنن. مەهەپە و ئەرگەنەکۆن بەو مەرجە بوونەتە هاوپەیمانی ئاکەپە و پشتیوانیی لێدەکەن.\nهۆزات راشیگەیاند، وەک دەرەنجامێکى سیاسەتی سڕینەوە و کوشتار، دەسەڵاتی تورک هێرشەکانى بۆ سەر ژنان زیاتر کردووە و وتی “دەوڵەت لە کوردستان دەستدرێژکارە، داگیرکەرە، قڕکەرە. دەستدرێژیکردنە سەر ژنی کورد دەستدرێژیکردنە سەر گەلی کوردە. دەستدرێژیکردنە سەر هەموو بەها و نرخەکانى کوردە. لە دژی ئەوەش دەبێت کوردستانیان لە ٧ ساڵییەوە تاوەکو ٧٠ ساڵی راپەڕن. هەموو گەنجانی کوردستان دەبێت لە هەموو شوێنێکدا وەڵامی پێویستی ئەو دەوڵەتە دەستدرێژکار و قڕکەرە بدەنەوە. لە کوردستان ئەو دەوڵەتە پەیوەندیی بە هەر چییەکەوە بێت دەبێت هەڵبوەشێنرێتەوە و بسوتێنرێت.\nهۆزات لەبارەى هێرشەکانى دەوڵەتى تورک بۆ سەر حەفتانین وتی، لە سایەی بەرخودانی گەریلاکانەوە دەوڵەتی تورک ناتوانێت بەرەو پێش بڕوات. ئاکەپە لاوازترین دەسەڵاتی کۆماری تورکیایە و تاوەکو زیاتر گەشە بە فاشیزم بدات زیاتر لە هەڵوەشاندنەوەى خۆی نزیک دەبێتەوە.\n‘بە شۆڕشی رۆژئاوا کۆنفیدراڵیزمی دیموکراتیک لە رۆژئاوا شکڵی گرت’\nهۆزات بە بۆنەى ساڵیادی شۆڕشی رۆژئاواوە رایگەیاند، بەو ئەندازەیە کە شۆڕشێکى نەتەوەیی و دیموکراتیکە هەڵگری تایبەتمەندیی گەردونیی ‘شۆڕشی مرۆڤایەتی’یە و وتی “لە بنەڕەتەوە بوو بە شۆڕشێکی لەجۆرە، کە بەپێی پارادیگمانی رێبەر ئاپۆ بۆ ئیکۆلۆژی (ژینگە)، زایەندپارێزی و ئازادیخوازیی، پارادیگمای نەتەوەی دیموکراتیک، پارادیگمای کۆنفیدراڵیزمی دیموکراتیک لە رۆژئاوا شکڵی گرت و بەدیهات”.\nهۆزات سەرنجی خستەسەر رۆڵی ژنان لەو شۆڕشەدا و وتی “شۆڕشی رۆژئاوا شۆڕشێکى لەو جۆرەیە کە بە پێشەنگایەتیی ژنان بەدیهاتووە. ژنان لە هەموو گۆڕەپان و ئاست و جومگەکانى ئەو شۆڕشەدا رەنجێکى زۆریان داوە، عارەقەى ناوچاوان و گیانی خۆیان بەخشیوە. لە گۆڕەپانی بەرەنگاربونەوە لە دژی داعش دا شەڕیان کرد، لەگەڵ دەوڵەتى تورکی فاشیست دا شەڕیان کرد، لە دژی هەموو جۆرە هێرشێک بوونە هێزی پێشەنگی سەرەکی”.\n‘کۆمەڵکوژیی پرسوس لەلایەن دەوڵەتى تورکەوە ئەنجامدرا’\nهۆزات رایگەیاند، دواى ئەوەى لە شۆڕشی رۆژئاوادا داعش تێکشکێنرا دەوڵەتی تورک ئەوەى پێ قبوڵ نەکرا و ئەوەشی وت “دواى ئەوەى داعش تێکشکێنرا بە دوایدا ئاکەپەش تێکشکێنرا، چونکە داعش دەست و چنگی ئاکەپە بوو لە رۆژهەڵاتی ناوەڕاست دا. ئەوان لە دژی کورد، لە دژی گەلانی رۆژهەڵاتی ناوەڕاست، هێزە دیموکراسییەکان شەڕیان کرد. بە رێگەى داعشەوە دەیانخواست دینامیک و توانای و هێزی دیموکراتیک لە رۆژهەڵاتی ناوەڕاست لە ناو ببەن بە تایبەتی بزووتنەوەى ئازادیی کورد. چونکە پێشەنگایەتیی شەڕی هێزە شۆڕشگێڕ و دیموکراتیکەکان لەلایەن پەکەکەوە بەڕێوەدەچوو. دەیانخواست بە داعش بزووتنەوەى ئازادی پاکتاو بکەن. دواى ئەوەى داعش تێکشکێنرا دەوڵەتى تورک خۆی راستەوخۆ دەستبەکار بوو، چونکە بینیی بەرەی نوسرە و داعش ناتوانن ئەنجام بەدەست بهێنن، بۆیە خۆی دەستبەکار بوو”.\nهۆزات هاوسەرۆکی دەستەى بەڕێوەبەری کەجەکە لەبارەى کۆمەڵکوژیی پرسوسەوە وتی “دەوترا کۆمەڵکوژییەکە لەلایەن داعشەوە ئەنجامدراوە، بەڵام دەوڵەتى تورک ئەو کۆمەڵکوژییەی ئەنجامدا. ئێمە زۆر بە باشی دەزانین، کە دەوڵەتی تورک و داعش یەکن. ئەوانەى ئەو گەنجانەیان کوشت ئاکەپە و میت بوون. ئامانجیان چی بوو؟ ئەوە لایەنێکی هێرشکردنە سەر رۆژئاوا بوو. کێ پشتیوانیی دەدایە رۆژئاوا، کێ پشتیوانیی لە شۆڕشی رۆژئاوا دەکرد، هەموویان کردنە ئامانج و خواستیان لەناویان ببەن، خواستیان بیانترسێنن و چاوترسێنیان بکەن. ئەوە لایەنێکى ئەو کۆمەڵکوژییە بوو، کە پەیوەندیی بە رۆژئاواوە بوو.\n‘کۆمەڵکوژیی پرسوس لە بنەڕەتەوە هێرش بوو لە دژی یەکێتیی گەلان’\nلایەنێکى تری ئەو هێرشە پەیوەندیی بە تورکیا و باکووری کوردستانەوە هەبوو. پەیوەندیی بە تێکۆشانی ئازادی و دیموکراسیی ئەویەوە هەبوو. ئەوەش لە بنەڕەتدا پەیوەندیی بە رۆژئاواوە بوو. ئەوە کۆنسێپتێکی گشتی بوو. ئامانج لەو کۆمەڵکوژییە ئەوە بوو، کە پەیوەندیی گەلانی تورکیا و کورد بپچڕێنن، یەکێتیی نێوان گەلی کورد و تورکیا بپچڕێنن. لە بنەڕەتەوە هێرشێک بوو لە دژی یەکێتیی گەلان. بەو شێوەیە خواستیان گەلانی تورکیا و کوردان لە یەکتر دووربخەنەوە، کوردان تیرۆریزە بکەن، تاک و تەرەیان بخەن و رادەستی خۆیانی بکەن. لە کەسایەتیی ئەو گەنجانەدا پەیام بە هەموو کۆمەڵگەى تورکیا درا. پەیام بە هێزە دیموکراسییەکان، گەلان و گەنجان درا، پەیامەکە ئەوە بوو، ئەگەر ئێوە لە کورد نزیک ببنەوە، ئێوە دەسوتێن، دەکوژرێن، دەمرن. یان ئەوەتا دەمرن، یان ئەوەتا بگەڕێنەوە بۆ قەپێلکەکانی خۆتان”.\nهۆزات هەروەها وتی، هێرشەکە دەستپێکردنی پلانی چۆکپێدادان بوو. ئەو پلانە لە ٣٠ی تشرینی یەکەمی ٢٠١٤دا لەلایەن ئاسایشی نەتەوەیی تورک (مەگەکە)ەوە بڕیاری لەسەر درا و ٥ی نیسانی ٢٠١٥ بۆ دوایینجار شاندی هەدەپە چووە ئیمراڵی و چاوپێکەوتنی لەگەڵ عەبدوڵا ئۆجالان رێبەری گەلی کورد ئەنجامدا، دوای ئەوە هەموو چاوپێکەوتنەکان پچڕێنران، کۆتاییان بە پرۆسەى گفتوگۆ و دانوستان هێنا و پرۆسەی شەڕی گشتی و هەمەلایەنەیان دەستپێکرد، لە ٢٠ی تەممووزی ٢٠١٥دا ٣٣ شۆڕشگێڕی سۆسیالیستیان لە پرسوس کۆمەڵکوژکرد”.\nهۆزات لەبارەى هێرشەکانى دەوڵەتى تورکەوە وتی “دەسەڵاتی فاشیستیی ئاکەپە – مەهەپە دەیەوێت لە شەڕی جیهانیی سێیەم سوود وەربگرێت و پلانی سڕینەوە و قڕکردن و کوشتاری ١٠٠ ساڵەی دەوڵەتى تورک سەربخات و بە تەواوی سڕینەوە و کوشتاری کورد بە ئەنجام بگەیەنێت، مەهەپە و ئەرگەنەکۆن و هەموو لایەنە فاشیست و دواکەوتووەکان بەو مەرجە پشتیوانی لە ئاکەپە دەکەن.\n‘دەستدرێژی وەک سیاسەتی قڕکردن و سڕینەوە بەجێدەهێنن’\nلەبارەى هێرشەکان بۆ سەر ژنان هۆزات وتی “ئەو هێزەى کە کۆمەڵگەبوونی کوردستانی بونیاتناوە و بونیاتیشی دەنێت ژنە. ئەوەى کولتور و رۆشنبیریی کورد، کۆمەڵگەبوونی تاوەکو ئەمڕۆ هێناوە، پاراستویەتی و بە تێکۆشانی خۆی ئەیژیەنێتەوە، ژنە. ئێستا دەڵێن، ئەگەر ئەو ژنانە رادەستی خۆیان بکەن ئەوا بەرخودانی کوردانیش رادەستی خۆیان دەکەن. لەبەر ئەوەش هێرشی ناجوامێرانە و نامەردانە دەکەنە سەر ژنان. دەستدرێژی وەک سیاسەتی قڕکردن و سڕینەوە بەجێدەهێنن. تاوەکو ورە و ئیرادەى ژنی کورد رادەستی خۆیان بکەن، دەیانەوێت لە کەسایەتیی ژنی کوردیشدا ورە و ئیرادەی کورد رادەستی خۆیان بکەن، بۆیە ئەو هێرشە دەستدرێژیکارانەیانەیە ئەنجام دەدەن. ئەوە لایەنێکی شەڕی تایبەتە.\nهۆزات لە بەردەوامیی وتەکانیدا رایگەیاند “لە تورکیا بەشێوەیەکى بنەڕەتی سیاسەتی دەستدرێژیکردنە سەر ژنان هەیە، کاتێک ئەوە لەگەڵ سیاسەتی قڕکردن و سڕینەوەى کوردستاندا یەکدەگرێت، بەشێوەیەکى قورستر ئەنجام دەدرێت. لە جوگرافیای کوردستاندا و ئەو شوێنانەدا کە بەرخودان تیاندا گەشە دەکرێنە ئامانج. بۆ ئەوەش بۆتان، دێرسیم، سەرحەد، ئامەد و ئێلح-یان کردە ئامانج”.\nهۆزات کاردانەوەکان لە دژی ئەو ھێرشانە بۆ سەر ژنان بە بیرهینایەوە وتی “ئەو کارادانەوانە بەش ناکەن. بەراستی ئەو دستدرێژییانە هۆکارن بۆ راپەڕین. دەبێت هەموو کەس لە ٧ ساڵییەوە تاوەکو ٧٠ ساڵی راپەڕێت”.\n‘دەوڵەتى تورک لە کوردستان دەستدرێژیکارە’\nهۆزات لەبارەى سیاسەتی دەستدرێژیی دەوڵەتى تورکەوە وتی “دەوڵەت لە کوردستان دەستدرێژیکارە، داگیرکەرە، قڕکەرە. ئەو دەستدرێژییانە بۆ سەر ژنانی کورد دەستدرێژییە بۆ سەر گەلی کورد. دەستدرێژییە بۆ سەر هەموو بەها و نرخەکانى کورد. لەبەر ئەوەش دەبێت هەموو کەس لە کوردستاندا لە ٧ ساڵییەوە بۆ ٧٠ ساڵی راپەڕێت. هەموو گەنجانی کوردستان لە هەموو شوێنێکدا دەبێت وەڵامی پێویست بەو دەستدرێژییانەی ئەو دەوڵەتە دەستدرێژیکار و قەڕکەرە بدەنەوە. لە کوردستان هەر چییەک پەیوەندیی بەو دەوڵەتەوە هەبێت دەبێت هەڵبوەشێنرێتەوە و بسوتێنرێت”.\n‘دەبێت هەڵوێست گەشاوە بکرێت’\nهۆزات وتیشی “هێرش دەکەنە سەر پیرۆزییەکانی کۆمەڵگە. هێرشێکی گشتیی قڕکەری پاکتاکەر هەیە. لە دژی ئەوەش دەبێت هەڵوێست گەشاوە بکرێت. ئەگەر ئێمە ئێستا لە دژی ئەو هێرشانە بەرەنگاری نەکەین، ئەی کەی دەبێت بەرەنگاری بکەین. بە دوای ئەو ھێرشانەدا قڕکردن و سڕینەوە دێت. ئەگەر ئێستا قوربانیدان نەدەینە بەرچاو، بەرەنگاری نەکەین، قوربانییەکان نەپارێزین، ئەوە بە تەواوی لە هەموو شتێک دەبین. لەوەش گرنگتر قوربانیدان هەیە؟ بۆیە ئەگەر تۆ قوربانیدان بدەیتە بەرچاوی خۆت دەتوانیت هەموو شتێکی خۆت بپارێزیت. ئەو تێکۆشانە بە تەنها بە بەرخودانی گەریلا نابێت. شەڕی قڕکردن و سڕینەوە تەنها بە بەرخودانی گەریلا، تەنها بە تێکۆشانی گەریلا پوچەڵ ناکرێتەوە. دەبێت گەلەکەشمان لە ٧ ساڵییەوە بۆ ٧٠ ساڵی شانبەشانی گەریلا و لە پاڵ گەریلادا بن، بەشداری تیکۆشان و بەرخودان بن”.\n‘لە حەفتانین بەرخودانێکی بێ هاوتا هەیە’\nبەسێ هۆزات هاوسەرۆکی دەستەى بەڕێوەبەری کەجەکە لەبارەى داگیرکەریی تورک بۆ سەر حەفتانین و بەرخودانە گەورەکەى گەریلاوە باسی ئەوەیکرد “لە حەفتانین بەرخودانێکی بێ هاوتا و قارەمانانە هەیە. دەوڵەتى تورک هێرشێکى دڕندانە دەکات، بەڵام بەرخودانێکى بێ وێنە هەیە. من بەرخودانی گەریلا پیرۆز دەکەم. یادی هەموو ئەو هاوڕێیانە، کە شەهید بوون بە خۆشەویستی و رێز و بە منەتدارییەوە بەرز رادەگرم. بەرخودانێکى زۆر قارەمانانە هەیە. بەرخودان درێژەی هەیە و لە قۆناغی ئێستادا گەریلا رێگا بە هێرشە فاشیستی و قڕکەرەکان نادات و بە بەرخودان و بەرەنگارییان پێشیان لە هێرشەکان گرت و هێرشەکانیان تێکشکاند. دەوڵەتی تورک زۆر ناتوانێت بەرەوپێش بچێت. ئێستا بە تەکنەلۆژیای زۆر قورس، لەو گردانەدایە کە بۆردومانیکردوون. لە دژی ئەوانەش گەریلا هەموو رۆژێک چالاکی قورس و سەرکەوتوانە ئەنجام دەدات و لە هەموو شوێنێکەوە لێیان دەدەن”.


د.ڕه‌زا حه‌سه‌ن: یونسكۆ پێی وتین ده‌ستپێكردنه‌وه‌ی ده‌وام په‌یوه‌ندی نییه به ئێمه‌وه،هیچ بڕه پاره‌یه‌ك له خوێندكار وه‌رناگیرێت\nد.ڕه‌زا حه‌سه‌ن سه‌رۆكی زانكۆی سلێمانی به وه‌كاله‌ت ڕایده‌گه‌یه‌نێت،هیچ ڕێكخراوێكی جیهانی هۆشداری نه‌داوینێتێ به هۆی بایكۆتكردنی هۆڵه‌كانی خوێندن ساڵێكی خوێندن بۆ خوێندكاران حساب نه‌كرێت.\nهه‌رچه‌نده زیاتر له مانگێك تێپه‌ڕیوه به‌سه‌ر ده‌سپێكی ساڵی نوێی خوێندندا به‌ڵام تا ئێستا به هۆی سیستمی پاشه‌كه‌وتكردنی موچه و ناڕه‌زایی فه‌رمانبه‌ران و مامۆستایانی،زانكۆی سلێمانی ده‌ستی نه‌كردۆته‌وه به پڕۆسه‌ی خوێندن.\nسه‌رۆكی زانكۆی سلێمانی وتی: له دواین كۆبونه‌وه‌دا فه‌رمانبه‌رانی زانكۆ بڕیاریان دا له‌م هه‌فته‌یه‌وه ده‌ست بكه‌نه‌وه به ده‌وام ،هه‌ر ئه‌م هه‌فته‌یه‌ش له كۆبونه‌وه‌یه‌كدا بێیار له‌سه‌ر ده‌ستپێكردنه‌وه‌ی ساڵی نوێی خوێندن ده‌ده‌ین.\nد.ڕه‌زا حه‌سه‌ن ئه‌وه‌شی گوتی: ساڵی ڕابردوو هیچ مامۆستا و خوێندكارێكمان له‌سه‌ر بایكۆت غیاب نه‌داوه،ئه‌مساڵیش هه‌ر مامۆستایه‌ك ئاماده نه‌بێت ده‌وام نه‌كات ئه‌وا هه‌وڵ ده‌درێت به مامۆستای تر ئه‌و وانه‌یه به‌خوێندكاران بڵێنه‌وه\nگوتیشی: زۆربه‌ی مامۆستایان و خوێندكاران خۆیان هاتوون داوا ده‌كه‌ن كه ده‌ست بكرێته‌وه به‌ده‌وام.\nله‌باره‌ی وه‌رگرتنی پاره له خوێندكاران كه باس له‌وه كرا بڕی(١٠٠)هه‌زار وه‌رده‌گیرێت له خوێندكاران، د.ڕه‌زا حه‌سه‌ن سه‌رۆكی زانكۆی سلێمانی به‌وه‌كاله‌ت ئه‌وه‌ی خسته‌ڕوو : ئه‌و بابه‌ته‌یان دواخستووه و ئه‌مساڵ جێبه‌جێ ناكرێت له‌بری ئه‌وه به‌ڵێننامه‌یه‌ك به خوێندكاران پڕ ده‌كرێته‌وه كه هه‌ركات پاره‌یان هه‌بوو دۆخی ئابوری باش بوو ئه‌و پاره‌یه بده‌ن.


دەربارەی مەترسیەكانی فێندەمێنتالیزم - transcultures\nHome/شیكاریی/دەربارەی مەترسیەكانی فێندەمێنتالیزم\nدەربارەی مەترسیەكانی فێندەمێنتالیزم\nگفتوگۆ لەگەڵ نادیە گێرتس\nنادیە گێرتس Nadia Geerts فەیلەسوف و ئەكتیڤیستێكی عەلمانییە. یەكێكە لەوانەی لە بەلژیكا بەرەنگاری تەوژمی ئایینی ئسوڵی بۆتەوە. لەبەرهەمە چاپكراوەكانی: (ئەو حیجابە نەفرەتییە، لایسێتی لەبەردەم تاقیكردنەوەی سەدەی بیست و یەكدا، ئازادی و یەكسانی و لایسێتی). دواین بەرهەمیشی كتێبێكە بە ناونیشانی “بڵێ فێمێنیزم چییە؟” كە گفتوگۆیەكی دوورو درێژە لەگەڵ كچە هەرزەكارەكەیدا.\n* لە كتێبەكەتدا “ئەو حیجابە نەفرەتییە” ساڵی 2010 چاپكراوە، ئاماژەت بۆ ئەو بەئیسلامیكردنە بێئامانە كردووە كە لە بەلژیكادا بەڕێوەیە… دوای هەشت ساڵ لە دەرچوونی ئەو كتێبەت، دەربارەی دیاردەی فێندەمێنتالیزم لە وڵاتەكەتدا دەڵێیت چی؟\nناكرێت بڵێین بارودۆخەكە بەرەو باشی دەچێت… وەلێ حەز بە بەكارهێنانی وشەی (بەئیسلامكردن) ناكەم كە ڕەنگە مەبەست لێی، زیادبوونی بەردەوامی ڕێژەی موسڵمانان لە بەلژیكا بگەیەنێت. لەكاتێكدا من ئەوە لەخۆیدا جاڕسم ناكات: (خەڵك باوەڕ بە هەرچی دێنێ با بیهێنێ، وەلێ كێشە ڕاستەقینەكە لە هەڵكشانی كێشەئامێزی دیاردەی ئیسلامی سیاسیدایە کەخواستی دەسكاریكردن و گۆڕینی ژیانی هەموو كەسێكی هەیە بەشێوەیەكی ڕادیكالانە، بە موسڵمانانیشەوە).\nئەڵبەتە ئەو دیاردەیە هەر لە بەلژیكادا نییە. ئەوەی زیاتر لەو بارودۆخە نیگەرانم دەكات، ئەو گەمژەیی و كاڵفامیەیە كە بەشێكی زۆر لە توێژی سیاسی و كولتووری بەلژیكا دووچاری بوون و پێیان وایە، دیاردەكانی ئیسلامی سیاسی تەنها ترادسیۆنێكی لۆكاڵی بێوەین و پێویستە لەئاستیاندا لێبوردە بین. ئەوەش بۆ خۆی بەدحاڵی بوون و مەترسییە.\n* دوای ئەو هێرش پەلامارە تیرۆریستیەی ئیسلامیستەكان، ئاخۆ كۆمەڵگەی بەلژیكی پەند و عیبرەتی وەرگرتووە؟\n– لەوبڕوایەدا نیم، چونكە بەتەواوەتی دڵنیا نیم. بەڵێ بێگومان هۆشیاریەك هەیە بەبوونی تیرۆری ئیسلامی، تیرۆرێك كە دەتوانێت لەنێو ماڵی خۆماندا بە ئامانجمان بگرێت، بەڵام زۆرینە پێیان وایە تیرۆریستان تەنها چەند كەسێكی پەڕاگەندە‌و بەژمارە كەمن. بە كورتیەكەی تا ئێستاش زۆرینە لە مەترسی كێشەكە كەم دەكەنەوە. لەگەڵ ئەوەشدا و تەنانەت گەر كەمینەیەكیش لەو موسڵمانانەی لە بەلژیكا یان هەر جێیەكی دیكەدا دەژین، ئەو كارە تیرۆریستانە ئەنجام بدەن كە لە ئایینی ئیسلامەوە سەرچاوە دەگرێت، نابێت نكوڵی لەوە بكەین كە بزاوتێكی بەرفراوان لە بەسەرخۆدا داخرانی ئەتنیكی و پەڕگیریی ئایینی ئیسلامی، لە تێكڕای وڵاتانی خۆرئاوادا بوونی هەیە.\nوەلێ لە ئاست ئەو بزاوتەدا، لەنێوان دوو هەڵوێستدا تێیدا ماوین. لەلایەك ئەوانە دەبینین كە بەهەموو جۆرێك نكوڵی لە بوونی توندڕەوی دەكەن (ئەوانەی هەڵگری گوتارێكی لێبوردنی قەشەنگن و جەخت لە پێویستبوونی كرانەوە‌و قبوڵكردنی جیاوازی دەكەنەوە، بەمەبەستی قەڵاچۆكردن و بنبڕكردنی توندڕەوی، لەلایكی دیكە ئەوانە بەدی دەكەین كە داوادەكەن بەتوندی و بێ پێچ و پەنا ڕووبەڕوویان ببینەوە. ئەمانە لەوانەن كە بەرگری لە لایسێتی و یەكسانی نێوان ژن و پیاو و ڕێزگرتنی پرانسیپ و بنەماكانی جاڕنامەی مافەكانی مرۆڤ دەكەنەوە).\n* ئایا (پارتی ئیسلام) كە بڕیاری بەشداریكردنی لە هەموو هەڵبژاردنەكانی داهاتووی بەلژیكادا داوە، مەترسی و هەڕەشەیەكی ڕاستەقینەیە بۆ سەر دیموكراسی، یاخود تەنها قسەیەكی نەستەقی میدیای بەلژیكایە؟\n– بەڕای من، نە ئەمیانە‌و نە ئەویانە. بەدڵنیایشەوە قسەیەكی خۆش و نەستەقی بەلژیكیش نییە. تەنانەت گەر مایەی پێكەنینیش بێت شۆفێری پاسێك ببینین، داوای جێگەی تایبەتی بۆ ژنان بكات لە پاسەكاندا، تا بەدووربن لە شوێن دانیشتنی پیاوان و كۆمپانیاكانی گواستنەوەش لە برۆكسل، ناچاربن داواكاریەكەی ڕەتكەنەوە‌و بڵێن ئەمە ئەو پرۆژەیە نییە كە داكۆكی لێدەكرێت.\nسەبارەت بە (پارتی ئیسلام)، ئەوەی نیگەرانم دەكات ئەو پەڕگیرییە بێحەد‌و حیسابەیانە كە هەموو سنوورێك دەبەزێنێت و بەشێوەیەكی ناڕاستەوخۆ، رۆڵی دەبێت لەوەی وابكات گوتارە ئسوڵیەكانی دیكە جێی باوەڕ بن، ئەویش بەهۆی مەتاتیەتی ئەو گوتارانە‌و بەو جۆرەش دەربكەویت كە زۆر شێلگیرانە و لێبوردانەیە.\nلەم ماوەی دوایدا ئەوەی بووە جێ سەرنجم، گفتوگۆیەك بوو لەگەڵ نوێنەرێكی پێشوی ئەنجومەنی تەنفیزیی لە بەلژیكا (كە تازەكی بۆتە شیعە‌و باڵاپۆشە وەك پێویست)، لەوێدا سەركۆنەی بەرنامەی (پارتی ئیسلام) دەكات كە داوای باڵاپۆشی دەكات لەهەموو شوێنێك، تەنانەت بۆ ئەو كێژۆڵە بچكۆلانانەشی لە خوێندنگە سەرەتاییەكاندان. وەلێ ئەم خانمە بەهۆی پەڕگیریی ئەو پارتەوە، بۆتە قسەكەری فەرمی بەناوی (ئیسلامی میانڕەو) كە پەڕگیرەكانی پێ قبوڵ نییە.\n*پێتوانییە تۆلێرانسی دیموكراسی دەبێتە ماڵوێرانی، سەروەختێك بەشداریكردنی پارتێكی ئسوڵی لە هەڵبژاردنەكاندا پەسەند دەكرێت و ئەو پارتەش بێ چەندوچون داوای جێبەجێكردنی شەریعەت دەكات لە بەلژیكادا؟ ئەو شتانەشی شەریعەت داوایان دەكات، كۆمەڵە داب و نەریتێكی دێرینەن و دژ بە ئازادی و مافەكانی مرۆڤ و ژیانن؟\n-هەڵوێستی لیبرالیزم لە حیزب و حیزبایەتی ئەوەیە، هەر پارتە لە ڕێی پرۆژە سیاسیەكەیەوە خەڵك لە دەوری خۆی كۆ دەكاتەوەو دەنگدەرانیش بۆیان هەیە، پرۆژەكە قبوڵ بكەن یاخود وەلاوەی بنێن. لەم ڕوانگەیەوە پێویستە متمانە بە دەنگدەران بكرێت و كارێكی نادیموكراسیشە، گەر بێتو پارتێك لە پارتەكان كار‌و چالاكی سیاسی لێ قەدەغە بكرێت، ئیتر بیرو بۆچونی هەرچییەك بێت. پرسیارە كلاسیكیەكە ئەوەیە: (ئایا دەبێت ڕازی ببین حیزبگەلێك بە ناوی دیموكراسیەوە بەشداری هەڵبژاردن بكەن، بەمەبەستی تێكوپێكدانی ئەو دیموكراسییە؟). لەڕاستیدا من بۆ خۆم وەڵامێكی كۆنكرێتی و تەواوەتیم بۆ ئەو پرسیارە پێ نییە. وەلێ بەدڵنیاییەوە لەگەڵ گەشبینی ئەوانەدا هاوڕا نیم كە پێیان وایە، (پارتی ئیسلام) تەنها گاڵتەجاڕییەكی كاتیە‌و هیچ مەترسیەكی نیە.\nنابێت ئەوەمان لەیاد بچێت، ئەو حیزبە خاوەنی دوو نوێنەرە لەدوو شارەوانی برۆكسلدا كە زۆربەی خەڵكەكەی سەر بە فێندەمێنتالیزمی ئیسلامین و پارتەكانی دیكەش، ناچارن گەر ویستیان دەنگدەرانی (پارتی ئیسلام) بەلای خۆیاندا ڕابكێشن، ئەوا دەبێت گوتاری خۆیان بەوجۆرە دابڕێژن كە دڵی ئیسلامیەكان ڕابگرن. سەرباری ئەوە پێموایە نابێت لەو مەسەلانەی پەیوەندیان بە سەپاندنی یاساكانەوە هەیە (بەتایبەت یەكسانی نێوان ژن و پیاو)، هیچ نەرمیەك بنوێنین. ئاخر ڕازیبوون بەوەی ژنان لە ڕیزی پشتەوەی پاسەكان دا دابنیشن، جگە لە جیاوازی و جیاكاری، هیچ مانایەكی تر ناگەیەنێت و ئەوەش بابەتێكە هەرگیز قابیلی قبوڵ نییە.\nبڕوابوون بەوەی پێویستە پیاو لەسەروی لیستەكەدا بێت، بە بیانووی ئەوەی رۆڵی (سروشتی) ئەو بریتیە لە پاراستنی ژن، بۆ خۆی جیاكارییە لەسەر بنەمای ڕەگەز‌و پێویستە بەوجۆرە ناوبنرێت، بەبێ هیچ ڕوپاماییەك و بەبێ سڵەمینەوە لەوەی، تۆمەتی ڕێزنەگرتنی جیاوازی كولتووریمان بدرێتە پاڵ.\n* ئەی دەبێت چی بكرێت لەئاست ئەو هەڵكشانە گەورە و گرانە ئەتنیكی و ئایینیەی، ئیخوان موسلمین و سەلەفیەكان و فێندەمێنتالیستەكانی دیكەی وەك شیعە مەزهەبەكان، دەستیان داوەتێ؟\n– پەروەردەی بەردەوام و هەمیشە. جگەلەوە ڕێگەچارەی دیكەمان لەبەردەمدا نییە. من زۆر بڕوام بەوە هەیە كە چارەسەر لەڕێی خوێندنگەوە دەبێت. لەوبارەیەوە بەكارێكی زۆر ئەرێنی دەبینم كەوانەی فەلسەفە‌و هاوڵاتی بوون، بخرێنە نێو پرۆگرامی خوێندنگەكانی بەلژیكاوە. ئاخر زۆر گرنگە گەنجان ڕابهێنین و فێریان بكەین كە ئەوان بەرلەوەی ئەندام بن لە گروپ و ڕێکخراوێکدا، هاوڵاتین. بۆ ئەوەش ڕێگایەكی دوورو درێژمان لەبەرە، بەهۆی بەردەست نەبوونی ئەو ئامراز و ئامێرانەی بۆ ئەو ئەركە گەورەیە پێویستن. بەداخیشەوە زۆرێك لەوانەی لەمڕۆدا بەوكارە هەڵدەستن، ئەوانەن كە پێشتر مامۆستای ئایین بوون.\n* وەك فێمێنیستێك، چۆن سەیری دیاردەی زیادبوونی ژمارەی خانمانی باڵاپۆش لە وڵاتەكەتدا دەكەیت؟\nئەڵبەتە بە نیگەرانیەوە لەو دیاردەیە دەڕوانم، بەڵام پێموایە ناكرێت باڵاپۆشی یاساغ بكەین، جگە لە خوێندنگەكان و لەنێو فەرمانبەراندا نەبێت، لەدامەزراوە گشتییەكاندا. ئەمەش ئەوە ناگەیەنێ كەمن بەچاوێكی سووك سەیری ئەو پرسە دەكەم.\nلەو بڕوایەدام باڵاپۆشی بەر لەهەر شتێ ئامرازێكی سیاسیە، ئیسلامیستەكان بە مەبەستی خستنەڕووی ئایدیۆلۆژیاكەیان لەكایەی گشتیدا، بەكاری دەهێنن. هاوكات بۆ ئەوەیە كۆمەڵگەكەمان ناچار بكەن بەوەی، لەهەموو ئان و ساتێكدا بەهێندی بگرن و حیسابی بۆ بكەن.\nبەگشتی ئەوانەی باڵاپۆشن هۆشیارییان بەمانا‌و ئاماژە سیاسیەكانی حیجاب نییە، هەرچەندە بۆ هەر كەسێك ئاگاداری ڕووداوەكانی جیهان بێت، بابەتەكە ڕوون و ئاشكرایە. لەهەر جێیەكدا ئیسلامیەكان گەیشتبنە كورسی حوكمڕانی، چادور و بۆركینی و حیجابیان بەسەر ژناندا سەپاندووە.\nحیجاب جگە لەڕەهەندە سیاسیەكەی، شێوازێكە بۆ كۆنترۆڵكردنی جەستەی ژن و پاشان بۆ ئەوەیە هێدی هێدی، شەرم و فەزیلەت بخەنە مێشكیانەوە بە شێوەیەكی زۆر توند‌و سەختگیر. بۆ ئەوەی ئازادییان سنووردار بكەن و ژیانی ڕۆژانەشیان پەكبخەن. ئەوەش شێوازێكی ژیرانەیە بۆ قەناعەتكردن بە ژنان، تا تێیان بگەیەنن و بڕوا بەوەبهێنن كە ئەوان بەویست و ئازادی و قەناعەتی خۆیانەوە، ئەو کارە دەكەن. لێرەوە ژن دەبێتە چاكترین ئامرازێك، بۆ درێژەدان بەخورافەتی نێرایەتی و جیاكاریكردن لەسەر بنەمای ڕەگەز. دەوڵەت ساڵی 2011 لە بەلژیكا، بۆركێنیان قەدەغە كرد و ئەوەش كارێكی بەجێ بوو، لەبەرئەوەی مەسەلەكە پەیوەندی بە كەرامەتی مرۆڤایەتیەوە هەیە. ئاخر ناكرێت ڕێ بە هیچ كەسێك بدرێت بێت و بچێت، بەبێ ئەوەی بتوانین شوناسی دیاری بكەین، ئیتر بە هۆكاری ئایینی بێت یان هی دیكە.\n* پارتی ئیسلام یاخود پارتی شەڕی ناوخۆیی لە بەلژیكا؟\n– (پارتی ئیسلام) لە هەڵبژاردنی داهاتووی شارەوانیەكاندا بەشداریی دەكات، ئەویش بە دوو كاندید لە سەرجەم ئەو شارەوانیانەی زۆرینەیان ئیسلامین. ئەوەی جێی سەرنجە لەیەکكاتدا، ئەو بەرنامە سەیر و مەترسیدارەیە كە داوای لابردنی تەواوی یاسا مەدەنیەكان دەكات، بەمەبەستی گۆڕینیان بە شەریعەتی ئیسلامی. سەیر لەوەدایە ئەو پارتانەی زەمینەیان بۆ هاتنە ئارای پارتێكی ئسوڵی لەوجۆرە خۆشكرد، هەر ئەوانەن ئەمڕۆكە داوا دەكەن هەموو كار‌و چالاكیەكی لێ قەدەغە بكرێت، ئەویش لەبەر هۆكارێكی هەڵبژاردنی پەتی، نەك لەترسی بە ئیسلامیزەکردن و شتی لەوجۆرە. هۆكارەكە ئەوەیە (پارتی ئیسلام) بۆتە ڕكابەریان و ناهێڵێت سوود لە دەنگی دەنگدەرانی موسڵمان ببینن.\nهەرئەو حیزبانە بوون زەمینەیان لەبەردەم ئیسلامیستەكاندا خۆشكرد، سەروەختێك هێدی هێدی كەوتنە سازشكردن بۆیان و لەزۆر زووەوە‌و لەژێر ناوی (ڕێوشوێنە گونجاوەكان) دا، كەوتنە جێبەجێكردنی خواست و داواكارییە ئەتنیكی و ئایینیەكان. هەرلەو سەرو بەندەشدا چەندین حیزبی هەلپەرست، دەستیان دایە كاندیدكردنی كەسانی موسڵمان لە لیستەكانی خۆیاندا. ئەویش بە مەبەستی مسۆگەركردنی دەنگدەری موسڵمان. ئەوەی بەتایبەتیش بەوكارە هەستا، پارتی سۆسیالیستی بەلژیكی بوو.\nتەنانەت لەبانگەشە‌و داواكاریەكانیان بۆ یاساغكردنی (پارتی ئیسلام)، زۆربەی زۆری پارتەكانی بەلژیكا سیاسەتێكی دووفاقی پەیڕەو دەكەن، تا وەها خۆیان نیشان بدەن كە سەپاندنی شەریعەت ڕەتدەكەنەوە. بەڵام چاك دەزانن لەوڵاتێكدا مەحاڵە پارتێكی سیاسی قەدەغە بكرێت، بەتایبەت كاتێك حیزبە ڕكابەرەكانی ئەو داوایە بكەن. سەرباری ئەوە بەلژیكا وەك فەرەنسا دەوڵەتێكی لایسێتی نییە، بەڵكو دان بەئایینەكاندا دەنێت و باربوویان دەكات، لەنێویشیاندا ئایینی ئیسلام. ئەو پرۆسەیەش لەساڵی 1974 كاری پێدەکرێت. نەك هەر ئەوەندەش، بگرە لە ساڵی 2003 بەدواوە دەوڵەت پشتیوانی و دەسگیرۆیی هەندێك پێشنوێژ‌و وتارخوێن دەكات، بۆ ئەوەی هەموو ڕۆژانی هەینیەك ڕەخنە لە یاسا مەدەنیەكان بگرن و سەركۆنەی تێكەڵ بوون و یەكسانی ژن و پیاو… هتد، بكەن.\nTags ئایینی ئسوڵی ئیسلامیستەكان شوان ئەحمەد فێندەمێنتالیزم نادیە گێرتس\nPrevious ئاوڕێك لە مێژووی ژینگەی ژن\nNext ئاوڕدانەوەیەك لە مێژووی ژینگەی ژن


ماڵی خانمان لەدەربەندیخان کڕیار و فرۆشیارە ژنەکانی شارۆچککە کۆدەکاتەوە\nماڵی خانمان لە شارۆچکەی دەربەندیخان، دەبێتە ماڵێک بۆ کڕیار و فرۆشیارە ژنەکانی شارۆچککە.\nتریفە ئیبراهیم، هاوڵاتییەکی شارۆچکەی دەربەندیخان-ی سەر بە پارێزگای سلێمانی-یە و مامۆستایە، لەگەڵ ئەوەشدا بازاڕێکی تایبەت بە ژنانی کردووەتەوە بەناوی (ماڵی خانمان) و کە کەلوپەلی ژنانی تێدا دەفرۆشرێت و تەنیا ژنانیش کاری تێدا دەکەن، کە ژمارەیان نزیکەی ١٥ فرۆشیارە.\nتریفە، ده‌ڵێت: ئامانجم لە کردنەوەی ئەم بازاڕە ئەوە بوو، کە ژنان بتوانن ئابووریی خۆیان بەهێز بکەن، بە بێ چاوەڕوانیکردن لە پیاوان، هەروەها لە نێو بازنەی دیاریکراوی ماڵەوە بێنە ناو مەیدانەکانی دیکە.\nتریفە ئیبراهیم، ئاماژەی بۆ ئەوەشکرد، کە ژنان دڵخۆشن، کە ڕوولە بازاڕەکەیان دەکەن و مامەڵە لەگەڵ فرۆشیارە ژنەکاندا دەکەن، وتیشی:"کڕیارەکان دەستخۆشیی زۆرمان لێدەکەنەن".\nسێوە محەمەد، دەرچووی بەشی فیزیای زانکۆی تەواوکردووە، بەڵام لە کەرتی حکومییدا هیچ هەلێکی کاری بۆ نەڕەخساوە، بۆیە وەک فرۆشیار لە ماڵی خانمان کار دەکات و چاوەرێی دەستی حکومەت ناکات.\nسێوە، ده‌ڵێت:"من ئەم کارەم زۆرپێخۆشە و بە هێزێکی گەورەی دەبینم کە هەموومان ژنین و بە هاوکاریی یەکتر ئێرە بەڕێوە دەبەین، حەز دەکەم زیاتر پەرە بەو کارەم بدەم و هەموو ژنان بەشداربن و لە بێکاری خۆیان ڕزگاربکەن".\nناوبراو، وەک خۆی باسی دەکات، لە سەرەتاوە لە لایەن خانەوادەکەیەوە ئاستەنگیی دروست کراوە، بەڵام توانیوێتی باوەڕیان پێ بهێنێ، کە کارێکی باش دەکات و دەتوانێت سەرکەوتن بەدەستبهێنێت، ئێستا خانەوادەکەی دڵخۆشن بە کاری کچەکەیان.\nبە خۆشحاڵییەوە ئێستا باوەڕییان بەوە هێناوە کە باشترین ڕێگام هەڵبژاردووە، بۆیە داواکارم لە هەموو ژنان کە کۆڵ نەدەن و بچن بە دوای ئەو شتانەی کە دەیانەوێ و دڵنیاشم دەتوانن سەرکەون".\nسەرپەرشتیاری ماڵی خانمان لە بەرنامەیدایە بە هاوکاریی ژنانی ناو ماڵەکە، پرۆژەکەی فراوانتر بکات و کافتریایەکی تایبەت بە ژنان بکاتەوە.